Najava: La Liga, 14. kolo: Može li Sevilja da sačuva prvo mesto? – Kladjenje.rs\nHomeNajavaNajava: La Liga, 14. kolo: Može li Sevilja da sačuva prvo mesto?\n30 Novembra, 2018 Vlajko Najava 0\nOvog vikenda je na programu 14. kolo španske La Lige. Od prošlog kola, novi lider prvenstva je Sevilja koja je iskoristila to što su Atletiko Madrid i Barselona odigrali nerešeno. Što se tiče ovog kola, svakako najinteresantnije će biti u duelima između Real Madrida i Valensije, kao i u sudaru četvrtoplasiranog Alavesa i prvoplasirane Sevilje. Što se tiče Barselone, ona ima relativno lak posao pošto im u goste dolazi posrnula ekipa Viljareala. Kolo u petak otvaraju Rajo Valjekano i Eibar.\nRajo Valjekano – Eibar – 1 @ 2.80 u 10bet\nUvodni meč 14. kola španske La Lige igraju Rajo Valjekano i Eibar. Fudbaleri Rajo Valjekana igraju jako loše ove sezone, i trenutno se nalaze na pretposlednjem mestu na tabeli sa samo sedam osvojenih bodova, koliko ima i poslednje plasirana Hueska. U prošlom kolu je ova ekipa doživela poraz od Valensije, u meču u kom praktično nisu ozbiljniji ugrozili gol rivala. Sa druge strane, Eibar je u prošlom kolu ostvario jedan od najvećih trijumfa u svojoj istoriji pošto su savladali šampiona Evrope, ekipu Reala sa neverovatnih 3:0. Trenutno se ova ekipa nalazi na sredini tabele, tačnije na desetom mestu, i sigurno je da će u ovom meču igrati rasterećeno. Zbog toga vam predlažemo da odigrate 1 pošto su domaćinu bodovi neophodni u borbi za opstanak.Registruj se na 10Bet\nSelta – Hueska – 1 @ 1.65 u Meridianbet\nFudbaleri Selte ne liče na sebe ove sezone u prilog čemu i govori tek 15. pozicija na tabeli. Ekipa iz Viga je vezala dva uzastopna poraza pošto su prvo poraženi od Reala kada je bilo 4:2, da bi u prošlom kolu doživeli poraz i od Real Sosijedada, pošto je meč završen sa 2:1. Kada je u pitanju ekipa Hueske, nekako se čini da ova ekipa nije na najozbiljniji način shvatila ulazak u prvu ligu, što im se svakako obilo u glavu, pa se nalaze na poslednjem mestu na tabeli. Ipak, u prošlom kolu su odigrali jednu dosta dobru partiju, i uspeli na svom terenu da remiziraju sa ekipom Levantea koja ove sezone igra dosta dobro. Domaćinu su neophodni bodovi u ovom meču pa vam zbog toga preporučujemo da odigrate 1.Registruj se na Meridianbet\nValjadolid – Leganes – 1 @ 2.40 u 1xbet\nU jednom trenutku su fudbaleri Valjadolida bili u samom vrhu tabele, ali ipak, kako prvenstvo odmiče ovi fudbaleri pružaju sve gore partije. Trenutno se nalaze na 13. mestu, a bez pobede su u protekla četiri kola, a već tri kola ne mogu da postignu gol. U goste im dolazi ekipa Leganesa koja ne igra najbolje ove sezone, a svakako da u prilog tome govori i tek 17. pozicija na tabeli. Ipak, u prošlom kolu je ova ekipa ostvarila važnu pobedu, protiv najvećeg iznenađenja šampionata Alavesa, a taj meč je završen rezultatom 1:0. Leganes će bodove za spas u La Ligi pokušati da nađe na svom terenu, pa vam zbog toga preporučujemo da ovde odigrate 1.Registruj se na 1XBet\nHetafe – Espanjol – x2 @ 1.55 u Bet365\nPo starom dobrom običaju fudbaleri Hetafea se nalaze na sredini tabele. Ipak, u ovom trenutku su 12. pa ako tako posmatramo može se reći da se nalaže bliže dnu tabele, nego li sredini, međutim ova ekipa ima čak šest bodova više od ekipe koja se trenutno nalazi na mestu koje naredne sezone vodi u Segundu, pa slobodno možemo konstatovati da trenutno nisu u opasnosti. U prošlom kolu su na jednom od najtežih gostovanja u Španiji odigrali nerešeno sa Bilbaom kada je bilo 1:1. Sa druge strane, Espanjol igra sjajno ove sezone, ali su ipak u poslednja dva kola doživeli isto toliko poraza. I ako je poraz od Sevilje verovatno bio i očekivan, onda je poraz u prošlom kolu na svom terenu od Đirone veliko iznenađenje. Zbog toga smo sigurni da će ekipa iz Katalonije popraviti stanje već na ovom meču, pa vam savetujemo da pokušate sa duplom šansom x2.Registruj se na Bet365\nReal Madrid – Valensija – 1 @ 1.39 u Meridianbet\nVerovatno i najzanimljiviji meč ovog kola igra se u Madridu, gde izabranici Santjaga Solarija dočekuju ekipu Valensije koja je konačno počela sa dobrim partijama u prvenstvu. Fudbaleri Reala su u prošlom kolu doživeli katastrofalan poraz od Eibara na gostovanju kada je bilo 3:0, i bio je to prvi poraz Santjaga Solarija na klupi šampiona Evrope. Što se tiče Lige šampiona, Real je obezbedio prvo mesto u grupi, pošto su na gostovanju kod Rome slavili sa 2:0. Fudbaleri Valensije su napokon počeli sa boljim partijama u prvenstvu, a u prilog tome govore i dve vezane pobede ekipe sa Mestalje. Naime, ova ekipa je prvo ostvarila pobedu na gostovanju kod Hetafea, da bi u prošlom kolu na svom terenu bili bolji od ekipe Rajo Valjekana, kada je bilo 3:0. Ipak, Valensija je ostala bez šansi za prolazak dalje u Ligi šampiona, pošto su u prošlom kolu izgubili od Juventusa u gostima sa 1:0. I jedna i druga ekipa nisu na svom nivou ove sezone, pa je ovo na prvi pogled jedan dosta težak meč za prognoziranje. Ipak, teško da će Real sebi dozvoliti novi kiks pošto su u prošlom kolu deklasirani od Eibara u gostima, pa vam zbog toga preporučujemo da odigrate 1.Registruj se na Meridianbet\nBetis – Real Sosijedad – x2 @ 1.71 u 1xbet\nNako one neverovatne pobede na Nou Kampu, kada su fudbaleri Betisa savladali Barselonu sa 4:3, ova ekipa je u prošlom kolu doživela poraz od Viljareala. To je ovu ekipu dovelo do tek 14. mesta na tabeli, ali trenutno imaju pet bodova više od ekipe koja će naredne sezone igrati u Segundi, pa se može reći da još uvek nemaju prevelikih razloga za brigu. Kada je u pitanju ekipa Real Sosijedada, malo ljudi zna podatak da je ova ekipa najbolji gost u ligi. Ali, čini se da su konačno proradili i na svom terenu pošto su u prošlom kolu savladali ekipu Selte iz Viga, pa se posle te pobede nalaze na odličnom osmom mestu, i imaju samo bod manje u odnosu na šestoplasiranu Real, a poznatno je da to šesto mesto donosi plasman u Ligu Evrope, što i jeste jedan od potajnih ciljeva ove ekipe. Zbog činjenice da ova ekipa sjajno igra u gostima, vam predlažemo da ovde pokušate sa duplom šansom x2.Registruj se na 1XBet\nĐirona – Atletiko Madrid – 3+ @ 2.63 u Meridianbet\nFudbaleri Đirone igraju sjajno u poslednje vreme, a svakako da u prilog tome ide i činjenica da se trenutno nalaze na fenomenalnom sedmom mestu na tabeli, sa istim brojem bodova kao i šestoplasirani Real Madrid. U prošlom kolu su fudbaleri ove ekipe, ostvarili jednu veoma važnu pobedu pošto su na gostovanju kod Espanjola bili bolji i to rezultatom 1:3. Što se tiče Atletiko Madrida, ova ekipa je u prošlom kolu bila dosta bolja od Barselone, ali je meč ipak završen bez pobednika, pošto je Dembele doneo izjednačenje timu iz Katalonije u poslednjim trenucima meča. Ipak, ova ekipa je odigrala jedan sjajan meč u Ligi šampiona, i rutinski savladala podmlađeni Monako pa se može slobodno reći da u jednom dobrom raspoloženju dočekuju ovaj meč. Iako je četa “Čola” Simeonea veliki favorit na ovom meču, predlažemo vam da ipak pokušate sa golovima kojih bi i te kako trebalo da bude na ovom meču, pa vam zbog toga predlažemo da pokušate sa igrom 3+.Registruj se na Meridianbet\nBarselona – Viljareal – 3+ @ 1.31 u 10bet\nBarselona je u prošlom kolu odigrala nerešeno u meču sa Atletikom, i sigurno je da mogu biti zadovoljni tim ishodom, pošto su uglavnom bili u poodređenom položaju na tom meču, ali su ipak do veoma važnog boda došli golom Dembelea u poslednjim trenucima meča. Ipak, taj remi ih je koštao i prvog mesta, pošto su tu zaseli fudbaleri Sevilje. Kada je u pitanju ekipa Viljareala, ovi momci su u prošlom kolu konačno zabeležili jedan trijumf pošto su na svom terenu bili bolji od ekipe Betisa. Ipak, i pored toga je ova ekipa u veoma nezavidnoj poziciji, pošto posle 13. odigranih kola imaju samo 14. bodova, i nalaze se tek na 16. mestu. Sigurno je da je Barsa veliki favorit na ovom meču, ali i oni u poslednje vreme imaju dosta problema na svom stadionu što govori i onaj poraz od Betisa kada je bilo čak 4:3. Zbog toga vam savetujemo da pokušate ovde sa golovima, tačnije sa igrom 3+.Registruj se na 10Bet\nAlaves – Sevilja – 3+ @ 1.80 u Meridianbet\nAko gledamo tabelu, svakako da je ovo derbi kola pošto se sastaju četvrtoplasirana i prvoplasirana ekipa – Alaves i Sevilja. Domaća ekipa igra sjajno ove sezone, što svakako i potvrđuje činjenica da se trenutno nalaze na mestu koje naredne sezone vodi u Ligu šampiona. Ipak, u poslednje vreme igraju nešto slabije, ali samo na gostovanjima, gde su vezali dva vezana poraza i to protiv Eibara i Leganesa. Sa druge strane, Sevilja igra fantastično ove sezone, i potpuno zasluženo se posle 13. odigranih kola nalazi na prvom mestu na tabeli. Do te pozicije su došli tako što su na svom terenu savladali ekipu Valjadolida, i trenutno imaju bod više od Barse, dva boda više od trećeplasiranog Atletika, i tri boda više Alavesa sa kojim se i sastaju u ovom kolu. Takođe, veoma nezahvalno je prognozirati konačan ishod ovog meča jer i jedni i drugi pružaju fantastične partije, pa smo se zbog toga ovde fokusirali na golove, kojih bi trebalo i te kako da bude. Predlažemo vam da pokušate sa igrom 3+.Registruj se na Meridianbet\nLevante – Atletik Bilbao – x2 @ 1.44 u 10bet\nPoslednji meč 14. kola španske La Lige igraju Levante i Atletik Bilbao. Fudbaleri Levantea igraju dosta dobro ove sezone, ali je opšti utisak da su u prethodnih tri kola u blagom padu forme. Naime, ova ekipa je u gostima remizirala sa Viljarealom i Hueskom, dok su na svom terenu doživeli poraz od Sosijedada. Ipak, i pored toga Levante se trenutno nalazi na devetom mestu na tabeli, pa nemaju previše razloga za nezadovoljstvo. Sigurno najveće razočarenje u ovogodišnjoj La Ligi je svakako ekipa Atletik Bilbaa. Naime, tim iz Baskije se trenutno nalazi na tek 18. mestu na tabeli sa samo 11 osvojenih bodova. U prošlom kolu su pružili dobru partiju na svom terenu, ali je ipak pobeda izostala pošto je ekipa Hetafea nekako odolela na jednom od najtežih gostovanja u ligi. Iako Levante pruža dosta dobre partije ove sezone, prednost u ovom meču smo ipak dali gostu, koji mora da se trgne jer se trenutno nalaze u izuzetno opasnoj zoni. Zbog toga vam predlažemo da na ovom meču pokušate sa duplom šansom x2.Registruj se na 10Bet\nDerbi dana: Lokomotiva Moskva – Dinamo Moskva: Kec kao Rusija!\n13 Septembra, 2018 Vlajko Derbi dana 0\nPrvi susret sedmog kola Premijer lige Rusije nam donosi veliki gradski derbi između prošlogodišnjeg šampiona Lokomotive iz Moskve i Dinama iz Moskve. Zanimljivo je da sedmoplasirani Dinamo ima samo bod više od osmoplasirane Lokomotive, pa […]


25.12.2015. u 15:41 Broj citanja: 341\nPočetak priprema rukometaša Sloboda Solane za drugi dio prvenstva u Premijer ligi BiH najavljen je za 4. januar.\nTuzlaci se trenutno nalaze na posljednjem mjestu prvenstvene tabele sa samo 10 bodova. Najavili su dovođenje nekoliko pojačanja kako bi pokušali izboriti opstanak u ligi.\nVanredni prelazni rok za rukometaše u BiH traje od 1. do 10. januara, a Solari trenutno pregovaraju s dva igrača.\nRiječ je njihovom bivšem beku Benjaminu Hrustiću, koji trenutno nastupa za ekipu Lukavca, člana Prve lige Federacije BiH, te o mladom reprezentativcu Radovanu Uljareviću iz Trebinja.\nPrvenstvo u Premijer ligi BiH nastavlja se 29. januara.


Bivši direktor CIA poručio: "Pobeda talibana je katastrofa za svijet" - BIGportal.ba\n16 Avgusta, 2021 16 Avgusta, 2021 0122\nBivši direktor CIA Dejvid Petreus (68) nazvao je danas talibansko preuzimanje vlasti u Avganistanu “užasnim” i “kastastrofom” za svet.\nBivši američki vojni general i nekadašnji komandant vojnih snaga u Avganistanu upozorio je da “ovde nema dobrog ishoda”, u izjavi za radio WABC.\n“Ovo je ogroman korak unazad za nacionalnu bezbednost i na ivici je da postane znatno gore ukoliko ne odlučimo da preuzmemo zaista ozbiljnu akciju”, kazao je Petreus. On kaže da postoji rešenje u vidu poruke talibanima.\n“Ukoliko možemo efikasno da razgovaramo sa talibanima, da im kažemo da moraju da zaustave ono što rade ili ćemo im dole dovesti američku vojsku, onda ćemo zaustaviti ovo”, rekao je Petreus, prenosi “Njujork post”.\nZa njega je svaki ishod loš, “bilo da talibani preuzimaju Avganistan ili se sve pretvara u civilni rat”.


Digitalni samit Zapadnog Balkana od 11. do 13. oktobra u Podgorici\nTanjug 9. septembra 2021. 13:19\nBEOGRAD – Digitalni samit Zapadnog Balkana okupiće, od 11. do 13. oktobra u Podgorici, predstavnike vlada, mikro i malih kompanija, regionalnih organizacija, kao i organizacija civilnog društva, akademske zajednice i mlade sa ciljem uspostavljanja digitalne platforme za razmenu ideja, predloga i iskustava, saopšteno je danas iz PKS-a.\nRok za prijavu na četvrti po redu samit je 15. septembar i uz podršku EU 30 odabranih startapa, mikro i malih kompanija sa Zapadnog Balkana, od kojih pet iz Srbije, dobijaju priliku da učestvuju u posebno kreiranom programu.\nPredstavnici kompanija biće u prilici da prisustvuju panel diskusijama u okviru Digitalnog samita Zapadnog balkana, gde će biti organizovana i zajednička radionica sa ciljem da pomogne startapovima, mikro i malim kompanija da prevaziđu izazove i početničke greške.\nDodaju da aktivnosti obuhvataju praktičnu obuku o važnim temama kao što su organizacija u kompaniji, pristup finansijama, način promocije usluge ili proizvoda, ali i druga pitanja ključna za poslovanje.\nU saopštenju se navodi da u okviru priprema za učešće na samitu biće pripremljena zajednička prezentacija svih kompanija koja će promovisati njihova IT rešenja.\nOrganizatori najavljuju da će izabrani startapi moći da se bez naknade predstave na virtualnom sajmu u sklopu onlajn platforme samita, dok će virtuelni štandovi dostupni široj javnosti biti prilika za onlajn prezentacije kompanija, njihovih proizvoda i usluga.\nDodaju da su na samitu najavljeni i B2B sastanci putem iste platforme.\nUslovi, kažu iz PKS-a, za besplatno učešće jesu da kompanija ima sedište u jednoj od ekonomija Zapadnog Balkana i da je registrovana.\nMikro ili mala kompanija, navedeno je u saopštenju, treba da ima godišnji promet do jedan milion evra, posluje manje od pet godina i da je razvila IT rešenje, kako bi učestvovala na samitu.\nTakođe u saopštenju se navodi da su prioritet rešenja koja imaju direktnu primenu u automobilskoj, prehrambenoj, industriji gume i plastike, poljoprivredi i cirkularnoj ekonomiji.


» Kako poslovati legalno – a uspešno?\nDvadesetoro početnika u biznisu obučilo se za legalno poslovanje kroz besplatnu radionicu ,,Startuj legalno’’ održanu u EU info kutku u Nišu. Seriju radionica organizovali su Nacionalna alijansa za lokalni ekonomski razvoj (NALED) i organizacija ENECA (EcoNomic Expert Community Association) uz podršku nemačke organizacije za međunarodnu saradnju (GIZ).\nPolaznici su se upoznali sa zakonodavnim okvirom koji reguliše ovu oblast, principima proizvodnje, marketinga i prodaje, kao i sa osnovama finansija i izvorima finansiranja, ali i najčešćim greškama u prvim poslovnim koracima, kako bi se stimulisali i obučili da u samom startu posluju u legalnim tokovima.\nO vlastitim iskustvima koja se tiču savremenog, elektronskog poslovanja govorile su preduzetnice – primeri dobre prakse.\nBesplatne radionice ,,Startuj legalno’’ se sprovode širom Srbije u okviru projekta „Podrška Vladi Srbije u borbi protiv sive ekonomije“, koji NALED sprovodi uz podršku nemačke organizacije za međunarodnu saradnju (GIZ) i deo je podrške u sprovođenju Nacionalnog programa za suzbijanje sive ekonomije i realizaciji kampanje Godina borbe protiv sive ekonomije.


Kraj kvota za šećer u EU - AgroSmart\nPosle gotovo pola veka primene u EU je 30. septembra prestao da važi sistem kvota kada je u pitanju proizvodnja šećera. Odluku da se ukine ovaj sistem doneo je Evropski parlament i zemlje članice još 2013. godine kao jednu od mera reforme zajedničke agrarne politike započete 2006.godine.\nSektor proizvodnje šećera imao je snažnu novčanu podršku od 5,4 milijarde evra u periodu od 2006 do 2010. godne i tokom tog perioda unaperđivana je produktivnost i obavljale su se pripreme za tržišno poslovanje koje će uslediti nakon ukidanja kvota.\nSistem kvota uveden je 1968. godine čime je cena šećera podignuta znatno iznad one na tržištu. Odluka članica o ukidanju kvota dogovorena je 2006. godine. Prosečna cena šećera u EU iznosi 500 evra po toni i stabilna je tokom proteklih meseci. Evropa je, inače, vodeći svetski proizvođač šećera iz šećerne repe sa ukupnim udelom od 50 odsto u svetskoj proizvodnji. Šećer poreklom iz šećerne repe predstvalja 20 odsto ukupne proizvodnje šećera, dok se ostatak dobija iz šećerne trske.\nŠećer se u EU proizvodi uglavnom u severnom delu gde postoje bolji proizvodni uslovi za to. Takođe EU je značajan prerađivač uvezenog sirovog šećera poreklom iz šećerne trske.\nkraj kvaota šećer


Izašlo dopunjeno izdanje knjige Dušana Spasojevića\nTanjug 6. juna 2022. 10:06\nBEOGRAD – Iz štampe je izašlo drugo, dopunjeno izdanje knjige „Grčka: rat za nezavisnost, stvaranje države i preporod nacije“ autora Dušana Spasojevića, ambasadora Srbije u Atini“, saopštila je izadavačka kuća „Čigoja“\nPrvo, prošlogodišnje, izdanje imalo je izvanredan ođek kako u stručnoj tako i u široj javnosti, i na markantan način obeležilo izdavačku sezonu.\nKnjiga je dobila niz afirmativnih prikaza u vodećim dnevnim listovima, nedeljnicima i časopisima, i bila predmet naučnih seminara, rasprava i tribina.\nJednako snažan eho doživela je i u Grčkoj.\nIzlazak grčkog prevoda predviđen je za ovu godinu, kod vodećeg grčkog izdavača „Kastanjotisa“.\n„Grčka: rat za nezavisnost, stvaranje države i preporod nacije“ prva je knjiga na srpskom jeziku koje se bavi temom današnje Grčke, temeljima na kojima je uspostavljena moderna grčka država i stvoren nacionalni identitet savremenih Grka. Nastala je kao plod višegodišnjeg predanog rada, koji je podrazumevao istraživanje opsežne arhivske građe i literature, uključujući i grčku, čiji jezik autor govori.\nPodsećamo da se knjiga, čiji su recenzenti trojica uglednih istoričara, profesori beogradskog i solunskog univerziteta Milan Ristović i Spiridon Sfetas i direktor Instituta za noviju istoriju dr Mile Bjelajac, pojavila o dvestotoj godišnjici početka borbe za oslobođenje Grka od turske okupacije.\n„Srbi vole ali ne poznaju Grke“, napisao je prof. dr Darko Tanasković u svom osvrtu na knjigu, ističući da će ona svakako doprineti prevazilaženju te okolnosti.\nPrema njegovim rečima, Spasojević nam je „darovao mnogo više od pouzdanog vodiča kroz razdoblje u kome su stvorene grčka država i moderna nacija, darovao nam je dragoceno epistemološko polazište za ozbiljnu karakterologiju Grka“.\nAutor knjige „Grčka: rat za nezavisnost, stvaranje države i preporod nacije“ Dušan Spasojević je diplomirao na Pravnom fakultetu u Beogradu, a magistrirao međunarodne odnose na Londonskoj školi ekonomije i političkih nauka.\nOd 2016. godine je srpski ambasador u Grčkoj.\nU ranijim politikološkim studijama i esejima pretežno o međunarodnim odnosima, među kojima je i knjiga Između Turske i Evrope, Spasojević je ispoljio naučničku strast i temeljitost u studiranju građe, i, istovremeno, talenat da to izrazi na moderan način.\nSpasojević, u napomeni uz drugo izdanje, ističe da je pišući ovu monografiju ciljao, između ostalog, da u istoriji pronađe ono što je živo i danas, i da to da predstavi na sugestivan i jasan način.\n„Živa je danas, jamačno, borba za slobodu i državu, pa se i meni, učinila, i čini, tako bliskom i grčka borba koja je povedena pre dva veka. Drugo, dopunjeno izdanje na srpskom jeziku koje se nalazi pred Vama, kao i grčko izdanje koje se sprema, pokazuju da pisana reč ima život ako uspe da ga pronađe i dotakne“.\nKnjiga ima 420 strana, opremljena je bogatim naučnom aparatom, najprobranijim ilustracijama i izuzetno korisnim, specijalno za nju izrađenim geografskim mapama, koje verno odslikavaju istorijske procese.\nKnjiga je dostupna u svim boljim knjižarama u Srbiji, Crnoj Gori i Republici Srpskoj.\nBošković: Za mene je došlo vreme kada se zelje same ostvaruju\nDanas Susreti na temu prevođenja u Institutu Servantes


Prodaja stana Archives - 4zida.rs\n21. 01. 2020. / od Jasmina Gavrilov Dražić / Kupoprodaja nekretnina / 1 komentar\nKako proveriti da li je stan uknjižen koristeći Katastar nepokretnosti?\n19. 10. 2018. / od 4zida.rs / Kupoprodaja nekretnina / 3 komentara\nNa tržištu nekretnina u Srbiji postoji veliki broj uknjiženih i neuknjiženih nepokretnosti. Prednost kupovine uknjižene nepokretnosti je veća tržišna vrednost, pravna sigurnost i mogućnost kupovine stana pomoću hipotekarnog kredita. Kako bi se uverili da je prodavac nepokretnosti koju ste došli da gledate pravi vlasnik i da stan koji gledate nema na sebi hipoteku i slične […]\n17. 10. 2018. / od 4zida.rs / Kupoprodaja nekretnina, Novogradnja / 1 komentar\nTržište nekretnina u Srbiji zabeležilo je u prvoj polovini 2018. godine rast u odnosu na isti period 2017. U prvih šest meseci bilo je “teško” 1,6 mlrd EUR. Prema podacima Republičkog geodetskog zavoda, sklopljeno je 48.000 kupoprodajnih ugovora. Prodavci nekretnina takođe tvrde da je tržište ponovo oživelo i da su cene kvadrata u većini gradova […]


RTS :: Branilac: Radulović trgovao đubrivom, a ne drogom\nHronika Branilac: Radulović trgovao đubrivom, a ne drogom\nponedeljak, 14. apr 2014, 12:02 -> 14:16\nBranilac: Radulović trgovao đubrivom, a ne drogom\nU nastavku suđenja Šarićevoj grupi, advokat Rodoljuba Radulovića zatražio je da se iz spisa predmeta izdvoji poruka nađena u telefonu njegovog klijenta koja, kako tvrdi, nema veze sa drogom, nego sa trgovinom đubrivom.\nSuđenje Darku Šariću i pripadnicima njegove grupe za krijumčarenje 5,7 tona kokaina iz Latinske Amerike u Zapadnu Evropu nastavljeno je izvođenjem dokaza Tužilaštva za organizovani kriminal.\nAdvokat Milisavljević je insistirao da se zbog javnosti ukaže da se poruka koju je Raduloviću poslao menadžer crnogorskog preduzeća "Sia mont" za kupoprodaju brodova Vladislav Lado Vuković samo jedna od 75 poruka koje su od njega stigle na Radulovićev telefon, kao i jedna od ukupno 351 poruke u telefonu.\n"Radilo se o poslu sa prometom đubriva, a ne o drogi", tvrdio je Radulovićev branilac.\nPred Većem Posebnog odeljenja Višeg suda u Beogradu pregledana je i dokumentacija koju je srpsko tužilaštvo dobilo od italijanskog, u kojoj su naredbe o praćenju i prisluškivanju Milana Puljarevića protiv koga se zbog droge postupak vodi u Italiji.\nPo navopdima optužnice, prodaju te droge je ugovorio optuženi Milan Milovac, a po uputstvima Darka Šarića.\nŠarić se predao srpskom pravosuđu posle četiri i po godine skrivanja 18. aprila. Još nije izneo odbranu, samo je kratko negirao krivicu prilikom prvog pojavljivanja 24. marta, tvrdeći da droga nije njegova.\nOsim ovog procesa sudi mu se i za pranje para u Srbiji, a to suđenje nastavlja se 14. maja.\nMuškarac skočio sa zgrade u Novom Sadu, spasili ga vatrogasci


Nova oprema i mašine za obavljanje delatnosti i paketi građevinskog materijala za izbeglice\n6. avgusta 2021. - 21:45\nZahvaljujući realizaciji projekata pružanja pomoći za ekonomsko osnaživanje izbeglih lica kroz dohodovne aktivnosti i pomoći u građevinskom materijalu koje realizuje Komesarijat za izbeglice i migracije Republike Srbije i Povereništvo za zbrinjavanje izbeglih, prognanih i raseljenih lica Gradske opštine Zemun 21 korisnik je potpisao ugovor i dobio pomoć u vidu opreme i mašina za obavljanje različitih delatnosti i pakete građevinskog materijala.\nProjekat za dohodovne aktivnosti vredan je dva miliona dinara i direktno utiče da deset korisnika, potpisnika ugovora započnu ili unaprede poslove i to u oblasti poljoprivrede, zanatstva i uslužne delatnosti.\nTakođe, 11 korisnika potpisalo je ugovore za pakete pomoći u građevinskom materijalu, kako bi završili radove na svojim porodičnim domovima u zemunskim naseljima gde su se skućili posle progona iz Republike Hrvatske i Bosne i Hercegovine.\nUkupna vrednost ovog projekta je 5,5 miliona dinara.\nPotpisnici ugovora imali su priliku da u razgovoru sa rukovodstvom Opštine i zaposlenima u Povereništvu dobiju odgovore na sva pitanja vezana za realizaciju projekata.\nUgovore za plastenike, mašine i alate, šivaće mašine, računarsku opremu i opremu za pčelarstvo, kao i ugovore za pakete pomoći u građevinskom materijalu sugrađanima su uručili predsednik Saveta za migracije i član Veća GO Zemun Boško Radovanović i urednica Zemunskih novina i članica Komisije za odabir korisnika pomoći Sonja Čolović.\nGradska opština Zemun u kontinuitetu realizuje projekte koji pružaju podršku porodicama izbeglih i interno raseljenih lica u procesu njihove integracije.\nPrethodni tekstSpecijalistički pregledi u Domu zdravlja Zemun\nSledeći tekstZa vikend besplatno odnošenje kabastog otpada


HARADINAJ O “MINI ŠENGENU”: Postoji opasnost od ekonomske dominacije Srbije | Novosti.RS\nHaradinaj je, gostujući u emisiji “Rubikon” na TV Kljan Kosova, pozvao investitore iz Albanije i dijaspore da ulažu na Kosovo.\n“Što se tiče mini Šengena, postoji opasnost od ekonomske dominacije Srbije. Mini šengenski sporazum samo je primena određenih dokumenata. Primena mini Šengena ima neke tačke koje se mogu primeniti kada smo deo EU, neke faze mogu početi sada ako ga neke zemlje primene”, rekao je Haradinaj.\nOn je naglasio da u okviru “mini Šengena”, neke tačke idu na štetu tzv. države Kosovo i ekonomski favorizuju Srbiju.\nMini Šengen mini-šengen Ramuš Haradinaj sporazum u Beloj kući sporazum u Vašingtonu dijalog Beograda i Prištine pregovori Beograda i Prištine


Vučić: Nastavak dijaloga Beograda i Prištine u maju\nPredsednik Srbije Aleksandar Vučić izjavio je večeras da bi dijalog Beograda i Prištine trebalo da bude nastavljen početkom maja ali da se od Srbije "na celoj zapadnoj hemisferi" očekuje da prihvati nezavisnost Kosova.\n“Želim samo da kažem da ćemo mi štiti nacionalne interese i čuvati ono što neodgovornom politikom prethodnih godina nije izgubljeno”, rekao je Vučić.\nOn je rekao da će srpska strana insistirati “glasnije i jasnije” nego do sada na sprovodjenju Briselskog sporazuma u potpunosti i na formiranju Zajednice srpskih opština.\nNajavio je da će biti donete odredjene mere kojima bi trebalo da bude poboljšan položaj ljudi pre svega u Kosovskom Pomoravlju, centralnom Kosovu i metohijskim mestima.\nOn je rekao da su na sednici Saveta za nacionalnu bezbednost razmatrali goruće probleme koji predstavljaju – ako ne krupan gorući problem, onda svakako izazov sa kojim se Srbija suočava.\nDodao je da je bilo reči i o vakcinaciji ali da je razmatran i problem lažnih vesti o kampanji vakcinacije, ističući da to predstavlja krupno ekonomsko pitanje jer jedan dan zaključavanja zemlje košta 190 miliona dolara.\nKonferenciji za novinare prisustvuju predsednica Vlade Srbije Ana Brnabić i ministar unutrašnjih poslova Aleksandar Vulin.


Lil - Valensija, Fudbal - Predlog tip - 23/10 2019\n23/10Lil vs Valensija1X2tip: 2\nPosle dva odigrana kola vicešampion Francuske doveo je svoje šanse za plasman u nokaut fazu u domen teorije. Španci imaju mnogo veće izglede.\nNe malo iznenađenje napravio je tim sa severa Francuske u prošlom prvenstvu Lige 1. Osvojili su vicešampionsku titulu, ostavivši iza sebe jedna Lion, Marse, Sent Etjen i ostale. Gledali su u leđa samo Pari Sen Žermenu. Početak nove sezone nije bio tako idiličan. U domaćem prvenstvu su doživeli već tri poraza, poslednji ovog vikenda na gostovanju u Tuluzu, a u Ligi šampiona još nisu uspeli da osvoje ni bod. U prvom kolu gostovali su kod prošlogodišnjeg polufinaliste ovog takmičenja, ekipe Ajaksa i doživeli ubedljiv poraz, da bi u drugom kolu igrali mnogo bolje, ali su poklekli pred Čelsijem na svom terenu. Njihove šanse da osvoje jedno od prva dva mesta su vrlo male, ali se sigurno neće predavati do samog kraja, pa makar da pokušaju da budu treći i igraju u Ligi Evrope na proleće.\n"Slepi miševi" su imali težak meč u subotu, gostovali su na "Vanda Metropolitanu" u Madridu i remizirali sa Atletikom 1:1. Posle devet kola u La Ligi ne mogu da budu zadovoljni plasmanom. Nalaze se tek na 10. mestu sa 13 bodova, ali su prošle sezone bili još slabiji u ovom delu prvenstva, pa su na kraju ispunili svoj cilj i plasirali se u Ligu šampiona. U ovom takmičenju su počeli odlično, doneli su ceo plen sa "Stamford Bridža", pobedivši Čelsi, ali su u drugom potučeni do nogu od Ajaksa na svojoj "Mestalji". Kako sada stvari stoje, Valensija će se boriti sa Čelsijem za drugo mesto u ovoj grupi, a onda bi morali da pobede u Francuskoj, gde s "plavci" već osvojili bodove.\nSamim učešćem u elitnom takmičenju Lil je ispunio svoj cilj.Svaki osvojeni bod biće čista premija, ali nisu Francuzi imali mnogo sreće kod žreba. Dobili su tri ekipe koje ne spadaju u najatraktivnije, ali su izuzetno snažne. Nisu se snašli u prva dva kola, a novi neuspeh ugasio bi sve njihove ambicije. Mi smatramo da će Valensija slaviti u Lilu, a koeficijent u kladionici 1xbet iznosi 2.76 za dvojku.


Izložba "Vremeplov: zgrada Univerziteta u Nišu kroz vekove"\nPočetak/Kultura/Izložba „Vremeplov: zgrada Univerziteta u Nišu kroz vekove“\nSvetlana Petrović25. juna 2020.\n“Vremeplov: zgrada Univerziteta u Nišu kroz vekove“, naziv je izložbe kojom, između ostalog, ova obrazovna ustanova obeležava 55 godina postojanja i rada.\nFotografije i zanimljivosti iz istorijata ove monumentalne građevine mogu se videti u svečanoj sali Univerzitetske biblioteke, koja je organizator, a autori izložbe su Goran Marinković i Zoran B. Živković. Ulaz je besplatan.\nIzložba obuhvata brojna dokumenta iz istorijata zgrade Univerziteta, uključujući i neke, do sada, potpuno nepoznate javnosti.\n“Izložbu čini 16 panoa na kojima su hronološki prikazani svi istorijski važni događaji. Krenuli smo od vremena izgradnje objekta, do događaja i ljudi koji su poznati javnosti. Posetiocima smo ponudili dokaze i o manje poznatim događajima koji su se zbili pod krovom zgrade današnjeg Univerziteta”, kaže Goran Marinković jedan od autora izložbe.\nZgrada Univerziteta najpoznatija je po događaju iz 1914. godine, u vreme kada je Niš bio ratna prestonica i kada je u njoj bilo smešteno srpsko rukovodstvo. Te godine krajem jula, na adresu tadašnjeg presdsednika Vlade Kraljevine Srbije, Nikole Pašića, stigao je telegram kojim je Austrougarska objavila rat Srbiji, koji je za samo nedelju dana prerastao u Prvi svetski rat.\n“Ovde su se u januaru 1916. godine prvi put sreli bugarski car Boris i nemački Vilhelm II kako bi se dogovorili o daljem toku rata, a već naredne godine sa balkona ove zgrade, tri evropska vladara tadašnjih centralnih sila, Austrije, Nemačke i Bugarske, posmatrali su poslednju paradu svojih vojnih jedinica, pred njihov veliki poraz u Prvom svetskom ratu. Nekoliko decenija kasnije ovde je boravio i predsednik SFRJ Josip Broz Tito i to u dva navrata 1959. i 1971. godine u čast Univerziteta”, otkriva Marinković deo izložbene postavke.\nDo fotografija koje čine ovu postavku, došli su, kaže Marinković, uz podršku Etnografskog muzeja iz Ljubljane, Muzeja istorije Jugoslavije iz Beograda, Istorijskog arhiva Niš, Narodnog muzeja Niš i Narodne biblioteke “Stevan Sremac”, kao i kolekcionara Branislava Dikića, Dragana Sremca i Jovana Ćirića.\nIzložba će trajati do kraja leta, nakon čega će autori započeti rad na Monografiji zgrade Univerziteta koju će objaviti naredne godine.\nIgradnja zgrade današnjeg Univerziteta počela pet godina po oslobođenju Niša od Turaka, a završena je 1887. godine za potrebe Okružnog načelstva gde je, pored Suda i policije, bila smeštena i administracija. U periodu od 26. jula 1914. do 16. oktobra 1915. u ovoj zgradi je bio smešten kabinet predsednika srpske vlade Nikole Pašića,\nPosle Prvog svetskog rata 1925. godine je dozidan još jedan sprat na zgradi, a današnji izgled građevine datira od 1935. godine, kada je Niš postao središte Moravske banovine, odnosno upravna jedinica Кraljevine Jugoslavije. Po oslobođenju 1945. u ovoj zgradi je bilo sedište Narodnooslobodilačkog odbora, kasnije i sedište niškog sreza, da bi od 1965. godine postala stalna adresa Univerziteta u Nišu.\nZgrada Načelstva je vidno odudarala od orijentalne arhitekture tadašnje Niške arhitekture, svojim zapadnoevropskim stilom. Kompletna stolarija u zgradi je bila izrađena u jednoj od bečkih radionica, o čemu svedoči utisnut natpis na stolariji sa oznakom „VIEN“.\nObeležavajući stogodišnjicu početka Velikog rata, ovde je, zasedala Vlada Republike Srbije.\nU novije vreme zgrada Banovine bila je interesantna i domaćoj filmskoj industriji, te su upravo ovde snimane scene nekoliko domaćih filmova. Najpoznatiji su, svakako, „Zona Zamfirova“ i „Pljačka Trećeg Rajha“ Zdravka Šotre i „Lager Niš“ Miomira Stamenkovića.\nPod krovom ovog monumentalnog objekta danas funkcioniše niški Univerzitet, Univerzitetska biblioteka, Privredna komora i Zavod za zaštitu spomenika kulture Niš, koji je 1972. godine doneo rešenje o zvaničnom proglašenju zgrade starog Načelstva kao spomenikom kulture.\nBanovina istorija Izlozba Vremeplov Moravska banovina Nikola Pašić Zgrada Univerziteta Nis


Prijedor: Policija tokom vikenda sankcionisala 63 vozača zbog pijanstva Banjaluka.com\nPrijedor: Policija tokom vikenda sankcionisala 63 vozača zbog pijanstva\nOd ukupno 395 kontrolisanih učesnika u saobraćaju sankcionisana su 142 vozača ili 35,94 odsto, od kojih su za njih 40 izrečene mjere zabrane upravljanja vozilom jer su vozili pod uticajem alkohola, saopšteno je iz Policijske uprave /PU/ Prijedor.\nIz PU Prijedor navode da je tokom kontrola obavljenih proteklog vikenda na području ove PU ukupno alkotestirano 313 vozača od kojih je njih 63 ili 20,13 odsto sankcionisano zbog upravljanja vozilom pod uticajem alkohola.\n“Zbog utvrđene koncentracije alkohola veće od 1,5 promil, prema 10 vozača je primijenjena mjera zadržavanja do otrežnjenja u trajanju do 12 časova”, ističu u PU.\nVozačima zetečenim pod uticajem alkohola u saobraćaju izrečeno je 40 zaštitnih mjera zabrane upravljanja vozilima, od čega je 10 mjera u trajanju od dva mjeseca.\nU periodu od 8. do 18. juna na putnoj mreži na području PU Prijedor putem radarskog sistema “dual” registrovan je prolazak 15.839 vozila od kojih je 698 ili 4,40 odsto počinilo prekršaj prekoračenja dozvoljene brzine kretanja.\nU 285 slučajeva ili 40,83 odsto riječ je o težim prekršajima za koje je predviđeno izricanje zaštitne mjere zabrane upravljanja motornim vozilom – u 179 slučajeva zabrana u trajanju od jednog mjeseca, a u 106 od dva mjeseca.


Tanjug 3. maja 2021. 12:22\nBAR – Proces vakcinacije u regionu i svetu daje nadu turističkim organizacijama, hotelijerima i ugostiteljima u Crnoj Gori da će predstojeća letnja sezona biti bolja od prošlogodišnje, a očekivanja su da će ove godine imati 50 odsto prometa od onog koji je ostvaren rekordne 2019. godine.\n„Izazovna turistička sezona u godini iza nas. Ove godine, pre svega poštujući sve ono što nosi trenutna epidemiološka situacija, a koja je značajno poboljšana u prethodnih nekoliko nedelja i meseci, stvaraju se jasne pretpostavke da turistička sezona 2021. bude održana u značajno boljem obimu nego što je bila prethodna“, rekao je Raičević u Baru novinarima iz Srbije.\n„Crna Gora dočekuje turiste iz Srbije raširenih ruku“, kaže Raičević.\nKada je reč o saobraćaju, Raičević navodi da će se u narednom periodu raditi na jačoj promociji železničkog saobraćaja pruge Beograd – Bar, kako bi se i na taj način turisti iz Srbije vratili u Bar i Crnu Goru.\n„Isto tako, naša putna saobraćajna infrastruktura u prethodnim godinama je značajno unapređena i stvorene su jasne pretpostavke da turisti mogu sigurno i bezbedno da doputuju u Bar i Crnu Goru“, rekao je Raičević.\nGovoreći o turističkoj ponudi Bara, Raičević navodi da je Bar poznat kao destinacija za pasivni odmor i dodaje da je tokom prethodne godine mnogo urađeno na promociji drugih vidova turizma u toj opštini, naročito kada je reč o planinarenju, kanjoningu i etno turizmu.\n„Epidemiološka situacija je bolja iz dana u dan, mi smo u stalnom kontaktu sa privredom i najave za ovu sezonu su dobre. Takođe, radi se intenzivno na uspostavljanju međunarodnog avio- saobraćaja“, rekla je Tripković-Marković.\nKada je reč o avio-saobraćaju sa Srbijom, Tripković-Marković navodi da je on dobro uspostavljen, a da će biti još više letova kada novoosnovana crnogorska aviokompanija počne sa letovima u junu.\n„Očekujem da će cenovna politka u Crnoj Gori biti u skladu sa globanom situacijom“, kaže direktorka Nacionalne TO.\nDirektor Turističke organizacije Bar Emil Kukalj navodi da je prošla godina bila krizna za turizam opštine Bar i cele Crne Gore.\n„U odnosu na 2019. koja je bila rekordna godina za turizam naše opštine, prošle godine je ostvaren značajan pad u odnosu na broj turista i noćenja koji je iznosio više od 80 odsto“, rekao je Kukalj.\nDodaje da su prva dva meseca 2020. bila uspešna i da je tada sve govorilo da će to biti još jedna uspešna sezona, a onda se, podseća, pojavila epidemija koja je zaustavila ceo svet.\n„Verujemo da će ovo biti godina umerenog oporavka turizma u našoj opštini. Turistički radnici su prioritet za vakcinaciju, došlo je do pada broja zaraženih, mere se uglavnom poštuju i jedna realistična procena je da možemo ostvariti 50 odsto prometa koji je ostvaren u 2019. godini“, ističe Kukalj.\n„U ovoj situaciji, ne možemo očekivati rekorde koji su bili pre korone“, dodaje Kukalj.\nMenadžer hotela „Princes“ u Baru Ljiljana Lukšić, takođe, ističe da je zbog epidemije turizam jedan od sektora koji je doživeo najveću krizu u protekloj godini, te da cifre od prošle i 2019. ni ne mogu da se porede.\n„Konkretno, u našem hotelu Princes u Baru mi smo dostigli svega desetak odsto onog prometa koji smo imali 2019. Jako teška godina, nadamo se da će ova biti mnogo bolja nego prethodna“, kaže Lukšić.\n„Veliku nadu polažemo u vakcinaciju kako domaćeg stanovništva tako i turista. Mislim da je u tome jedan veliki potencijal da probudimo turizam i da ga vratimo na ekonomsku mapu u regionu i svetu“, zaključila je Lukšić.


Koju godinu uzeti u obzir kod obračuna poreya na imovinu kada je u pitanju adaptacija ili dogradnja objekta, imajući u vidu da su rekonstrukcija, dogradnja i adaptacija potpuno različite stvari? – MED III\nKoju godinu uzeti u obzir kod obračuna poreya na imovinu kada je u pitanju adaptacija ili dogradnja objekta, imajući u vidu da su rekonstrukcija, dogradnja i adaptacija potpuno različite stvari?\nPRILOG – Mišljenje Ministarstva finansija 9 – 2015\nPrema Zakonu o planiranju i izgradnji, REKONSTRUKCIJA jeste izvođenje radova na postojećem objektu u postojećem gabaritu i volumenu objekta kojima se poboljšava stanje objekta (utiče na stabilnost i sigurnost objekta, menjaju konstruktivni elementi, povećava broj funkcionalnih jedinica u samom objektu, menja spoljni izgled objekta…). U tom slučaju kao godina za obračun amortizacije uzima se godina u kojoj je izvršena rekonstrukcija.\nADAPTACIJA objekta predstavlja radove manjeg obima koji ne utiču na izmenu godine za amortizaciju ( promena organizacije prostora u objektu, zamena uređaja, postrojenja, opreme, kojima se ne utiče na stabilnost i sigurnost objekta, ne menjaju konstruktivni elementi, ne menja spoljni izgled…).\nDOGRADNJA je izvođenje radova kojima se izgrađuje novi prostor van postojećeg gabarita objekta, kao i nadziđivanje objekta i sa njim čini jedinstvenu građevinsku, funkcionalnu ili tehničku celinu.\nUkoliko novoizgrađeni prostor, formiran DOGRADNJOM ili NADZIĐIVANJEM postojećeg objekta, čini ZASEBNU građevinsku i ekonomsku celinu koja može biti samostalni predmet prometa, osnovica poreza na imovinu se umanjuje za amortizaciju počev od isteka svake kalendarske godine u odnosu na godinu u kojoj je izvršena izgradnja ili rekonstrukcija tog posebnog dela. U tom slučaju nema osnova da se na postojećem delu menja amortizacija. U ovom slučaju postojeća prijava se ne menja, obveznik podnosi posebnu prijavu za dograđeni objekat sa pripadajućom godinom izgradnje.\nU slučaju kada je izvršena dogradnja ili nadziđivanje postojećeg objekta, a izvedenim radovima je formirana jedinstvena građevinska, funkcionalna ili tehnička celina, koja samo kao jedinstvena može biti predmet pravnog prometa i koja se kao jedinstvena oporezuje porezom na imovinu, vrednost objekta koja čini osnovicu poreza na imovinu umanjuje se za amortizaciju koja se OBRAČUNAVA ZA BROJ GODINA od isteka godine u kojoj je izvršena izgradnja (poslednja rekonstrukcija) postojećeg objekta koji je umanjen srazmerno učešću korisne površine postojećeg objekta u odnosu na ukupnu korisnu površinu tog objekta nakon dogradnje.\nU prilogu je mišljenje Ministarstva finansija o obračunu amortizacije u ovakvim slučajevima.


Sezonsko zapošljavanje bh. radnika u Hrvatskoj - Portal 072info\nVrata mogućnosti sezonskog zapošljavanja bh. radnika u Hrvatskoj bi već nakon mjesec dana mogla biti širom otvorena, jer u ovom roku BiH bi konačno trebalo da potpiše dugo očekivani ugovor o sezonskom zapošljavanju domaće radne snage u ovoj komšijskoj zemlji.\nPostizanjem ovakvog međudržavnog dogovora ogroman broj bh. radnika, koji sezonski radi na crno u Hrvatskoj, tamo će se početi zapošljavati na regularan način.\nAdnan Delić, direktor Agencije za rad i zapošljavanje BiH, potvrdio je da je ugovor o sezonskom zapošljavanju bh. radinika u Hrvatskoj prošao proceduru Savjeta ministara BiH, nakon čega je usaglašen i s interesima Hrvatskog zavoda za zapošljavanje, koji na ovaj prijedlog nema nijednu primjedbu.\n“Tekst ugovora između nas i hrvatske strane ni u kom smislu nije sporan, a sada očekuju da će se on uskoro naći na dnevnom redu Vlade Hrvatske. Mi ćemo ovih dana uputiti i jednu urgenciju prema njihovom resornom ministarsvu kako bi ovo pitanje što prije došlo na dnevni red, odnosno u roku od narednih mjesec dana“, rekao je Delić.\nTehnički posmatrano, hrvatski poslodavci koji žele zaposliti radnu snagu iz BiH će se obratiti Agenciji za rad i zapošljavanje BiH.\n“Mi isti dan raspisujemo konkurs i objavljujemo ga u lokalnim biroima za zapošljavanje. Već u roku od deset dana mi ćemo dati poslodavcu iz Hrvatske spisak ljudi zainteresovanih za taj posao“, pojasnio je Delić i dodao da će oglasi za sezonsko zapošljavanje biti objavljeni na sajtovima, kako državne agencije, tako i entitetskih zavoda i biti dostupni na biroima rada.\nIz Agencije za rad i zapošljavanje BiH su potvrdili da trenutna kvota za zapošljavanje radnika u Hrvatskoj iz zemalja koje nisu dio EU iznosi svega oko 200 radnika.\n“Pored onih radnika koji su ušli u ovu kvotu, bez posjedavanja radne dozvole u Hrvatskoj su mogli da rade oni naši građani koji imaju hrvatsku putovnicu“, objasnio je Delić\nPrema trenutnim informacijama, hrvatskim poslodavcima će biti potrebno ubjedljivo najveći broj radnika za rad u oblasti tuzima i ugostiteljstva, a potom u oblasti poljoprivrede i građevinarstva.\n“Oni s našim ljudima imaju jako pozitivna iskustva i zadovoljni su kvalitetom rada naših ljudi“, rekao je Delić.


Predsednik Buš saopštio da će staviti veto na predlog domaćeg budžeta\nPredsednik Buš je saopštio da će staviti veto na predlog domaćeg budžeta, ako opozicione Demokrate budu htele da potroše više novca nego što je on zatražio. Demokrate smatraju da predsednik ne čini dovoljno za bezbednost zemlje.\nPredsednik Buš kaže da je došao trenutak za testiranje opozicionih Demokrata, šest meseci otkako su uspostavili kontrolu nad oba doma Kongresa. On je zatražio akciju u pogledu desetak federalnih budžetskih predloga pre kongresog odmora idućeg meseca. Predsednik Buš je rekao da Demokrate mogu da dokažu da su za otvorenu i transparentnu vladavinu tako što će na vreme da odobore svaki od tih zakonskih predloga.\n«Fiskalna godina se završava 30. septembra. Ako ne uspeju da završe posao koji je neophodan da se ovi važni zakonski predlozi usvoje pre kraja fiskalne godine, Demokrate neće uspeti da ispune svoju obavezu da donose teške odluke i mudro troše narodni novac.»\nBuš je ukazao da njegovi politički protivnici žele da ukinu njegovo rekordno smanjenje poreza i kontrolisanje domaćih troškova, strategiju koja je stvorila ekonomiju koju ceo svet gleda sa zavišću.\nMeđutim, anketa koju je početkom meseca sproveo magazin «Njuzvik», pokazuje da svega 26% Amerikanaca odobrava način na koji predsednik obavlja svoj posao. U prošlomesečnoj anketi istog magazina, 25 odsto Amerikanaca je odobrilo način na koji Kongres obavlja posao. Tako mala popularnost predsednika se povezuje sa ratom u Iraku.\nU odgovoru demokrata, bivši kongresmen Tom Remer je rekao da rat smanjuje bezbednost Amerike, jer stvara nov naraštaj džihadista. Remer, koji je bio član dvostranačke komisije koja je istraživala terorističke napade 2001, smatra da predsednik Buš nije učinio dovoljno u pogledu ispunjenja preporuka te komisije.\n«Gotovo šest godina posle 11. septembra, i dalje nismo bezbedni koliko je potrebno i koliko bi trebalo da budemo. Al Kaida jača, a naša strategija ne drži korak sa tim.»\nDemokrate u oba kongresna doma su usvojile predloge kojim se preostale preporuke komisije pretvaraju u zakonsku obavezu, ali dve usvojene verzije tek treba da se usaglase u jedinstven zakonski predlog. Predsednik Buš preti da će uložiti veto na takav predlog, delimično i zbog toga što sadrži odrednice o uspostavljanju jednog nezavisnog saveta za privatnost i građanske slobode. Bela kuća tvrdi da bi to predstavljalo kršenje predsednikove moći da upravlja izvršnom granom vlasti i obavlja svoje ustavne dužnosti.


Kamberi: Nemam ambiciju da budem lider opozicije - Izazov\nNovi magazin 30. oktobra 2020. 22:00\nPoslanik „Ujedinjene doline – SDA Sandžaka“ Šaip Kamberi izjavio je da ga niko iz srpskih opozicionih stranaka nije kontaktirao nakon njegovog govora u Skupštini Srbije, usmerenog protiv vladajuće većine, i naglasio da nema ambicije da se bavi poslom liderstva opozicije u Srbiji.\n„Odnos prema manjinama jeste važan pokazatelj demokratičnosti jednog društva, ali bez obzira na volju manjina, odgovornost za demokratizaciju Srbije leži na većinskom narodu, a po najmanje na manjinama i na njihovim strankama“, kazao je Kamberi za vikend izdanje lista „Danas“.\nKamberi je naglasio da u društvu Srbije postoje „ogromni problemi“ – da nema suočavanja sa prošlošću, da je put u Evropsku uniju neiskren, da jača totalitarizam, dok je za opoziciju rekao da je bezidejna i nejedinstvena i deluje na polju „gde vlada jedan igrač“.\nGovoreći o ocenama da ne bi održao kritički govor u Skupštini da je postao ministar u novoj vladi, Kamberi je rekao da je pitanje da li bi prihvatio mesto ministra u zemlji koja „zataškava masovne grobnice Albanaca, ne želi da rasvetli ubistvo braće Bitići i ne priznaje genocid u Srebrenici“.\nKamberi je na sednici Skupštine Srbije u sredu kritikovao vladajuću većinu zato što „nije uradila ništa“ na integrisanju Albanaca koji žive na jugu Srbije, a novu koaliciju Srpske napredne stranke, Socijalističke partije Srbije i Srpskog patriotskog saveza nazvao „totalitarnom“ i naglasio da poslanička grupa koju on predvodi neće podržati novu vladu.


Dodik: Nema odluka u Predsjedništvu dok se ne riješi pitanje nametnutog zakona Valentina Incka (VIDEO) - Top Portal\nNaslovnica Vijesti BiH Dodik: Nema odluka u Predsjedništvu dok se ne riješi pitanje nametnutog zakona...\nDodik: Nema odluka u Predsjedništvu dok se ne riješi pitanje nametnutog zakona Valentina Incka (VIDEO)\nSrpski član Predsjedništva BiH Milorad Dodik rekao je da na današnjoj sjednici Predsjedništva BiH nije donesena nijedna odluka, ističući da učestvovanje u radu nije blokada i da je učešće moguće u skladu sa zaključcima Narodne skupštine Republike Srpske dok god se ne dođe do rješenja o zakonu koji je nametnuo bivši visoki predstavnik u BiH Valentin Incko.\n– Ovaj zakon je neodrživ i NSRS ga je ukinula na prostoru Republike Srpske. Ozbiljno se spremamo da provedemo takav nalog Parlamenta Srpske – rekao je Dodik.\nOn je naveo da je na sjednici Predsjedništva bio niz političkih i vojnih pitanja, ističući da nijedna odluka nije donesena te da će se neke tačke ponovo naći na dnevnom redu sljedeće sjednice.\nDodik je rekao i da se na sjednici vidjelo da dva člana Predsjedništva BiH djeluju sinhornizovano i jedinstveno, ali da postoje zakonske i ustavne procedure koje se moraju poštovati.\n– Ako ne bude dogovora o rješenju za nemetnuto pitanje, neuvažavanje Republike Srpske i rješenje pitanja izmišljenog visokog predstavnika /Kristijana Šmita/ ostaćemo u ovom kapacitetu i na narednoj sjednici glasati protiv, što znači da će to otići na sjednicu NSRS i NSRS će se odrediti o tim pitanjima – istakao je Dodik.\nOn je rekao i da se juče konsultovao sa predsjednikom Parlamenta Srpske Nedeljkom Čubrilovićem te da je rečeno da je učešće na današnjoj sjednici Predsjedništva BiH u skladu sa zaključcima NSRS.\n– Konsultovao sam se oko načina rada sa predsjednikom NSRS, poštujemo zaključke Narodne skupštine i tu nema izuzetaka. Visoki predstavnik ne postoji u BiH i nije ispoštovana procedura njegovog imenovanja – istakao je Dodik.\nDodik, koji je i predsjednik SNSD-a, pozdravio je odluku opozicionih stranaka u Srpskoj o jedinstvu.\n– Ostaćemo i dalje u toj vrsti zajedništva. Za naše postupanje nije potrebna opozicija, ali je dobro da budu tu jer je za naš srpski narod važan osjećaj zajedničkog djelovanja na opasnost koja dolazi sa strane – rekao je Dodik.\nPrethodni članakKordić najavio radove u Centru 2\nNaredni članakKošarac: Napadi na Dodika – pokušaj razbijanja jedinstva


20.10.2009 u 11:20\nTadić i Medvedev dogovorili kredit od milijardu dolara\nBEOGRAD – Predsednici Srbije i Rusije, Boris Tadić i Dmitrij Medvedev, dogovorili su danas u Beogradu kreditni aranžman u iznosu od milijardu dolara, saznaje Tanjug.\nO detaljima kako će ta sredstva biti raspoređena razgovaraće ekspertski timovi dve zemlje, ali je izvesno da će 200 miliona dolara biti podrška budžetu Srbije..\nProgram posete Medvedeva\nOd našeg dopisnika Moskva, 19. oktobra – Odavno se, ako izuzmemo hapšenja špijuna ili optužbe predsednika zbog čaše šampanjca, nije dogodilo da se vesti o Srbiji nađu u svim ruskim medijima kao što se to događa ovih dana. Poseti ruskog predsednika Srbiji pridaje se velika pažnja. Državna televizija Rusija napravila je veliku reportažu o Srbiji i intervju sa srpskim predsednikom...\nMoskva i Beograd neće otvarati nova pitanja\nU razgovorima koje će ruski predsednik Dmitrij Medvedev voditi sa domaćinima u Beogradu nema novih pitanja. Ovo će jednostavno biti prilika da se važne teme još jednom naglase, smatra Predrag Simić, profesor na Fakultetu političkih nauka. Od Medvedeva se očekuje da u Beograd donese ugovor o „Južnom toku”, kredit od milijardu dolara za finansiranje budžetskog deficita i za radove na...\n18.10.2009 u 10:40\nVisoki stepen zaštite Medvedeva u Beogradu\nBEOGRAD – Posetu ruskog predsednika Dmitrija Medvedeva Srbiji, uutorak, obeležićei izuzetne mere bezbednosti. Kako je već ranije najavio ministar unutrašnjih poslova Srbije Ivica Dačić, tokom jednodnevnog boravka prvog čoveka Rusije u glavnom gradu Srbije biće primenjen najviši stepen bezbednosti, a upravo iz bezbednosnih razloga neće biti moguća bilo kakva okupljanja koja bi mogla da...\nMedvedev telefonom rešio problem opozicije\nOd našeg dopisnika Moskva, 15.oktobra – Lideri opozicije koji su juče u znak protesta zbog, navodno, falsifikovanih regionalnih izbora napustili zasedanje Državne dume i obećali da se neće vratiti dok se ne sretnu sa Medvedevom danas su bili spremni da se vrate u salu. Tome je prethodio sinoćni telefonski razgovor sa predsednikom i jutrošnje konsultacije sa Borisom...\nU čast ruskog predsednika Dmitrija Medvedeva koji dolazi u posetu Srbiji 20. oktobra na beogradskom Trgu Republike, prema nezvaničnim informacijama do kojih je došla „Politika”, biće priređen koncert sto truba. Za ovaj muzički događaj koji će finansirati nekoliko velikih firmi biće izdvojeno oko 130.000 evra. Da li će se predsednik Rusije tokom posete, osim sa državnim zvaničnicima...\nMedvedev: Putin se nije rodio u KGB-u\nOd našeg dopisnika Moskva, 16. septembra – Gospodin Medvedev ove godine izgleda više kao predsednik, nego prošle godine, zaključili su članovi diskusionog kluba „Valdaj” koji su se s njim sreli juče kasno po podne u Moskvi. Pitanje da li je Medvedev „pravi” predsednik Rusije ili zemljom i dalje rukovodi Putin, ne silazi s dnevnog reda...\nSvečani sari za strateškog partnera\nOd našeg dopisnika Moskva, 3.septembra – Rusija i Indija jednako ocenjuju perspektive bilateralne saradnje i jedna drugu svrstavaju među najvažnije partnere, rečeno je na konferenciji za novinare nakon prvog susreta ruskog predsednika Medvedeva i predsednice Indije Partibhe Patile u Kremlju. Indija je veoma vezana za Rusiju i saradnja s njom je prioritet za Nju Delhi, istakla je...\n„Severni tok” žele i Merkelova i Medvedev\n„Odnose negovati, o problemima razgovarati“, formula je koju Nemačka i Rusija uspešno koriste u međusobnim odnosima. Upravo u tom stilu protekao je i dvodnevni, 11. po redu, „peterburški dijalog“ – Berlina i Moskve održan u Minhenu. Spisak učesnika ovih tradicionalnih nemačko-ruskih konsultacija bio je i dug i šarolik. Na čelu delegacija – po 140 članova...\nMedvedev za „mnogo rezervnih svetskih valuta“\nOd našeg dopisnika Moskva, 4. juna – Iako smatra da je „diversifikacija ekonomije sigurno jedan o najvažnijih zadataka koji stoje pred Rusijom”, ruski predsednik Medvedev posebnu pažnju posvećuje naporima da ruska rublja postane jedna od svetskih rezervnih valuta, makar na regionalnom nivou. U intervjuu američkoj TV stanici CNBC predsednik je izjavio da je „u...


Hrvatski građani misle da je ulazak u EU promašaj\nHrvatski građani misle da je ulazak u EU promašaj\nRedovno mesečno istraživanje CRO Demoskop pokazuje potpuni gubitak pozitivnog učinka hrvatskog ulaska u EU kako na percepciju rada Vlade tako i premijera. Tome je svakako pripomogao spor Vlade Hrvatske s Evropskom komisijom oko vremenskog ograničenja u tzv. Lex Perković, za izručenje počinilaca teških krivičnih dela.\nTako je Vlada u oktobru na samom dnu poverenja i s najnižom ocenom za svoj rad, dok je premijer Zoran Milanović dobio značajno više glasova u izboru za najnegativnijeg hrvatskog političara, prenosi portal Index.hr.\nIstarživači navode da Vlada RH u svom dvadesetom i prvom mesecu od potvrde u Hrvatskom saboru uživa podršku 30,3 odsto hrvatskih građana u odnosu septembarskih 37,3 odsto, dok Vladinu politiku ne podržava 55,1 prema 45,5 posto građana u septembru.\nTako je ovog meseca Vlada za svoj rad dobila najslabiju ocenu u ovom mandatu (2,21 prema prošlomesečnoj 2,39), dok je na početku mandata u februara 2012. ta ocena iznosila 3,10. Ipak, na listi stranaka vladajuća SDP je i dalje na prvom mestu, sa 25 odsto glasova podrške. Glavnoj opozicionoj stranci HDZ-u je zaustavljen rast pa je ovog meseca podržava 21,9 odsto anketiranih (prema 22 odsto u septembru). Zabeležen je, međutim, vrlo visok udeo hrvatskih građana koji ne znaju za koga bi glasali -23,5 odsto ispitanih.\nPredsednik Hrvatske Ivo Josipović je i dalje najpozitivnija ličnost sa 40,1 odsto glasova. Premijer Milanović je peti s podrškom od 3,1 (u septembru 3,7 odsto anketiranih), dok je njegov glavni politički rival,lider HDZ, Tomislav Karamarko s 2,2 odsto podrške na sedmom mestu.\nVrh lestvice negativnog doživljaja hrvatskih političara već deveti mesec zaredom drži Karamarko s 30,8 odsto glasova, a Milanović je na drugom mestu s 26,8 odsto glasova, što je značajni porast u odnosu na prošlomesečnih 20,8 odsto.\nTaj porast negativnog doživljaja premijera direktna je posledica njegove politike koju je manifestovao u septembru, u čemu se posebno isticao spor s EK, povodom Lex Perković, ocenjuju istraživači.\nTaj sporni zakon je u oktobru bio najvažnija tema za 32,4 odsto hrvatskih građana, sledi privredna kriza s 16,8 odsto i događaji vezani za dvojezičnost i ćirilicu u Vukovaru sa 12,7 odsto glasova, prenosi portal.


Otkazana borba Huka i Arslana | www.SJENICA.com\nHuk, poznat i kao Muamer Hukić, povredio je ruku, a prema prvim procenama moraće da pauzira oko osam nedelja.\nMomak koji je rođen na Sjenici 11 puta je branio titulu prvaka sveta u WBO verziji u kategoriji kruzer. Ovo je trebalo da bude njihov rimeč, a u poslednjem pre godinu dana Huk je pobedio jednoglasnom odlukom sudija (115-113, 115-113 i 117-111) u Haleu.\nNemački bokser je poslednji put titulu branio u junu u Berlinu, kada je na poene savladao Britanca Olu Afolabija.\nHuk ima skor 36-2-1, 25 KO, dok je učinak Firata Arslana (njegovo prezime na turskom znači – lav) 33-6-2, 21 KO. Novi termin borbe biće naknadno određen.\n“Trenirao sam kao nikad ranije, u životnoj sam formi. Visok sam 187 centimetara i težak 90 kilograma, imam telo kao Adonis, šta mogu još da poželim”, hvalio se prethodnih dana Huk koji je navijačima obećao spektakularnu pobedu nokautom.\nIpak, moraće da sačekaju na novu borbu Adonisa, pardon, Huka.\nČitaj još: Sanel Papić pobedio u Švajcarskoj (VIDEO)\nTagged 2013 afolabi borba box huck hukic Marcko marko mec muamer odbrana odbranio Ola put titule Treci


Čavara: Hrvati u FBiH za razgovor o budućnosti BiH - Glas Srpske\nSrna 18.06.2021 21:53\nBANjALUKA - Predsjednik Federacije BiH /FBiH/ Marinko Čavara prihvatio je poziv Republike Srpske na razgovor o budućnosti BiH i kaže da razgovore o budućnosti BiH vidi kao dobru namjeru iz Srpske i nasušnu potrebu Hrvata, koje Bošnjaci sve više majorizuju, javio je RTRS.\n“Mislim da je jasno da je razgovor, u ovom formatu, naroda i entiteta neophodan. Bez obzira na to što neki osuđuju taj postupak, ja ga smatram dobronamjernim”, rekao je Čavara za RTRS i istakao da ga stavovi SDA ne obavezuju.\nOn je objasnio da je o međuentitetskom i dijalogu tri konstitutivna naroda već razgovarao sa predsjednikom Srpske Željkom Cvijanović, koja je najavila da će predstavnicima vlasti u FBiH dostaviti zvaničnu verziju dokumenta kao osnovu za dijalog.\n“Mislim da je bošnjačka strana prvenstveno odbila takav prijedlog. Prema tome prijedlog za razgovor o budućnosti svih nas u BiH nema alternativu. Hajdemo na nivou konstitutivnih naroda da razgovaramo kako ćemo urediti ovu BiH u kojoj živimo da je doživimo kao svoju”, rekao je Čavara.\nPrema saznanjima RTRS-a, shodno zaključcima Narodne skupštine Republike Srpske izabran je Pregovarački tim za dijalog sa predstavnicima Federacije, ali imena još nisu javno objelodanjena.\nU Federaciji čekaju zvaničan poziv, nakon čega će biti poznat format i teme dijaloga koji bi, prema prvim reagovanjima, mogao da bude srpsko-hrvatski razgovor, jer Bošnjaci u tome ne žele da učestvuju, bar je takav stav SDA, navodi RTRS.\nNarodna skupština Republike Srpske usvojila je na sjednici 11. maja inicijativu za razgovor i dijalog između strana Republike Srpske i Federacije BiH /FBiH/, kao i tri konstitutivna naroda - Srba, Hrvata i Bošnjaka o mogućim rješenjima za BiH.\nUsvojeni su i zaključci kojim Narodna skupština Republike Srpske poziva FBiH, kao stranu ugovornicu, na sveobuhvatni dijalog o trenutnom stanju u BiH i mogućim rješenjima u vezi sa budućnošću Srpske i FBiH.\nU zaključcima se navodi da Narodna skupština konstatuje da strane u budućem sveobuhvatnom dijalogu treba da budu Republika Srpska i FBiH, tri konstitutivna naroda - Srbi, Hrvati i Bošnjaci.


Sastanak klubova koji će igrati u Trećoj futsal ligi „Beograd“ – određeni takmičarski brojevi za sezonu 2017/2018 i parovi Kupa FSS na teritoriji FSB u futsalu | Fudbalski savez Beograda\nSastanak klubova koji će igrati u Trećoj futsal ligi „Beograd“ – određeni takmičarski brojevi za sezonu 2017/2018 i parovi Kupa FSS na teritoriji FSB u futsalu\nU PRES CENTRU FSB održan je sastanak takmičarskih organa Treće futsal lige „Beograd“ sa predstavnicima klubova koji će učestvovati u prestojećoj takmičarskoj sezoni 2017/2018. Komesar za takmičenje Mile Bekrić i njegovi saradnici su tom prilikom izvršili žreb takmičarskih brojeva koji su odredili raspored takmičenja (prema „Bergeru“) u ovom novom takmičenju futsala u okviru FSB.\n1. „Futsal Konjarnik“\n2. KMF „Palež“\n3. KMF „Kolubara“\n4. „Gročanski futsal klub“\n5. SUMF „Banjica“\n6. KMF „Intelektualac“\nU drugopm delu ovog sastanka određeni su i parovi Kupa FSS na teritoriji FSB u futsalu. Kup će imati pretkolo u periodu između 20. i 23. oktobra 2017. godine. Prvi par pretkola biće SK „Ekonomist“ – KMF „Kolubara“, a drugi SUMF „Sopot“ – „Gročanski futsal klub“.\nZatim će se između 10. i 13. novembra 2017. godine igrati utakmice četvrtfinala u kome se sastaju:\nKMF „Intelektualac“ – pobednik drugog para pretkola i\npobednik prvog para pretkola – „Futsal Konjarnik“\nSUMF „Banjica“ – SUMF „Srpska BGD“ i\nKMF „Palež“ – FK „Samo pravo“\nPolufinalne utakmice igraće se 29. novembra 2017. godine, a finale je predviđeno za 6. decembar 2017. godine.


Bajer: Nije fer da Kosovo nema viznu liberalizaciju\nPoslanik nemačkog Bundestaga Peter Bajer izjavio je u Prištini da se Berlin protivi promeni granica kao delu dijaloga o normalizaciji odnosa Kosova i Srbije i pozvao pet država članica Evropske unije koje nisu priznale Kosovo, da to učine.\nPeter Bajer (Foto Tanjug)\n"Kosovo treba da zadrži granice koje ima. Šteta je što nisu sve države priznale Kosovo. Pozivam pet zemalja EU da priznaju Kosovo, a Nemačka je spremna kao i ranije, da podržava Kosovo", rekao je poslanik stranke Angele Merkel posle sastanka sa kosovskim premijerom u ostavci Ramušom Haradinajem.\nGovoreći o liberalizaciji viza za građane Kosova, Bajer je rekao da ne može dati precizan datum, ali i dodao da se to može dogoditi pre Božića.\n"Nemačka podržava integraciju Kosova i viznu liberalizaciju. Nije fer da je Kosovo jedina zemlja koja nema viznu liberalizaciju. Neću dati datum, ali verovatno će to biti nagrada za Božić", rekao je poslanik Bundestaga.\nBajer je tokom dana posetio sedište Demokratskog saveza Kosova u Prištini gde se susreo sa rukovodstvom stranke i kandidatom te DSK-a za premijera Kosova Vosom Osmani.\nPosle sastanka, kako prenose mediji, Bajer je izjavio da podržava DSK u procesu za prevremene parlamentarne izbore i pozdravio je što je DSK samostalno ušla u predizbornu trku.\n"Veoma sam srećan što sam ovde. Naravno da podržavamo DSK kao jednu od najjačih stranaka na Kosovu. Svesni smo da nam predstoji izazovi: obrazovanje, borba protiv kriminala i korupcije, teme kojima bi vlasti trebalo da se bave", rekao je Bajer.\n"Veoma smo srećni što DSK nije ušla u koalicije, jer joj to ne treba. Slažemo se da će Kosovo biti takvo kakvo jeste, bez ikakvih teritorijalnih promena", rekao je Bajer.\nLider DSK Isa Mustafa rekao je da je informisao poslanika CDU o političkoj situaciji na Kosovu i izborima koji će se održati u oktobru.\n"Tražio sam podršku CDU-a, ne samo za DSK, već i za Kosovo, da bi došlo do slobodnih i demokratskih izbora", rekao je Mustafa.\nDačić: Priština laže, ne želi kompromis\nŠef srpske diplomatije Ivica Dačić izjavio je da je Srbija bila jasna da želi kompromis u rešavanju kosovskog problema i da želi dijalog, ali "ne prihvata nametanje unapred pripremljenih rešenja".\nAlijansa za budućnost Kosova kandidovaće svog predsednika Ramuša Haradinaja za kosovskog predsednika, ako Hašimu Tačiju bude potvrđena optužnica u Hagu za ratne zločine.\nUprkos činjenici da je Demokratski savez Kosova najavio da će podržati u prvom pretresu Nacrt zakona za zaštitu vrednosti rata OVK, predsednik te stranke Isa Mustafa smatra da je potrebno da DPK, koja je inicijator predloga, povuče ovaj nacrt zakona.\nOEBS se pridružio kritikama Nacrta zakona o zaštiti vrednosti OVK\nKritikama međunarodnih predstavnika na Kosovu povodom Nacrta zakona o zaštiti vrednosti OVK, koji će se u prvom čitanju ponovo naći pred poslanicima u kosovskoj skupštini, pridružila se i misija OEBS-a na Kosovu.\nSkupština inicira formiranje istražne komisije za hidroelektrane\nPredsedništvo Skupštine Kosova preuzelo je inicijativu za formiranje parlamentarne istražne komisije koja bi istraživala moguće zloupotrebe u procesu izgradnje, licenciranja i rada hidroelektrana, piše Koha.\n13.08.2020 Navršava se 17 godina od ubistva srpske dece na Bistrici (296)\n13.08.2020 Milisav Dakić: Zločin van zločina (230)\n13.08.2020 U srpskim sredinama pet novozaraženih, izlečena 34 lica (192)\n13.08.2020 Godišnjica zločina u Goraždevcu (179)\n13.08.2020 Kosovo: Preminulo još osam osoba (125)\nAvgust 2020 11 (151)


Izvještaj o stanju na autocesti A1 za 19.02.2018. - JP Autoceste FBiH\nIzvještaj o stanju na autocesti A1 za 19.02.2018.\n- Februar 19, 2018 -\nSaobraćaj na autocesti A1 dionica Sarajevo sjever-Zenica jug se odvija po mokrom kolovozu bez zastoja i vanrednih ograničenja.Na dionici Sarajevo sjever-Tarčin saobraćaj se odvija otežano zbog snijega koji intenzivno pada pa je postavljeno vanredno ograničenje brzine 80 km/h.\nbog izvođenja radova na lokalitetu Ban Brdo,dionica Sarajevo zapad – Lepenica, saobraćaj se u desnoj cijevi tunela Igman i na mjestu radova preusmjerava iz vozne u preticajnu traku u smjeru od Sarajevo zapada prema Lepenici.\nNa dionici Zvirovići-Bijača saobraćaj se odvija po mokrom kolovozu (kiša) bez zastoja i vanrednih ograničenja brzine.\nVozačima savjetujemo da prilagode vožnju trenutnim uslovima i stanju na kolovozu,kao i postavljenim vanrednim ograničenjima brzine.


Stomatološke Ordinacije Savamala - Pravi Lek za Vaše Zube\nStomatološke Ordinacije Savamala\nStomatološke ordinacije Savamala se nalaze u novom urbanom naselju duž obale reke Save. Kako se ovo naselje sve više urbanizuje i naseljava, javlja se sve veća potreba za stomatološkim ordinacijama u ovom kraju. Naša stalna preporuka jeste stomatološka ordinacija "Proestetik", promovisana na međunarodnim sajmovima dentalnog turizma. Ova ordinacija se služi savremenom aparaturom i opremom pouzdanih proizvođača. Profesionalni tim čine stomatolozi koji stalno rade na usavršavanju i edukaciji kako bi uspešno primenili sve savremene tehnike lečenja i ulepšavanja zdravlja zuba pacijenata i njihovog osmeha.\n90 m2 Trosoban 5 Osobe 4.7 (17)\n45 m2 Dvosoban 2 Osobe 4.7 (19)


NS RS: Usvojen nacrt zakona o službenicima | Banjaluka.net\nNS RS: Usvojen nacrt zakona o službenicima\nNarodna skupština Republike Srpske usvojila je danas Nacrt zakona o službenicima i namještenicima u organima jedinice lokalne samouprave, čiji je cilj da izvorni i preneseni poslovi budu obavljani na efikasan i funkcionalan način, stručno i politički neutralno.\nOvaj Nacrt zakona biće upućen u javnu raspravu.\nPoslanici su usvojili Nacrt zakona o pozorišnoj djelatnosti, kojim se uređuje osnivanje i rad pozorišta, kao i pozorišna djelatnost kao dio kulturnih i umjetničkih vrijednosti na prostoru Republike Srpske.\nU danu za glasanje usvojen je Nacrt zakona o izmjenama i dopunama Zakona o premjeru i katastru Republike Srpske, kojim se preciziraju nadležnosti organa uprave u vođenju upravnog postupka u osnivanju katastra nepokretnosti i katastra vodova, kao i stvarna nadležnost sudova.\nUsvojeni su i Prijedlog strategije integralnog upravljanja vodama od 2015. do 2024. godine, te Nacrt omladinske politike Srpske od 2016. do 2020. godine, koja bi trebalo da bude realizovana u pet prioritetnih oblasti – zapošljavanje, aktivno učešće, zdravi stilovi života, izvrsnost i slobodno vrijeme.


Vučić se posebno zahvalio baš njima: Uz osmeh kažem hvala za sve što trpe! - Infobrif\nDve su stvari najvažnije za budućnost – Srbija koja raste u miru, bezbedna i sigurna, i Srbija koja rađa svakog dana i puni se novim naraštajima i novim generacijama, izjavio je sinoć na mitingu u Beogradu predsednik Aleksandar Vučić i najavio još veća ulaganja u populacionu politiku.\nSve nas je, rekao je, manje, pa je džabe sve što se radi, sve otvorene fabrike, IT stručnjaci, ako ne budemo imali dece, pa je važno da brinemo koliko će nas biti.\nOn je rekao da su deca i mladi pogled napred koji obavezuje i daje perspektivu.\nOn je naglasio da su dve stvari najvažnije za tu budućnost – Srbija koja raste u miru, bezbedna i sigurna, i Srbija koja rađa svakog dana i puni se novim naraštajima i novim generacijama.\n„Sve što radimo, radimo da te dve pretpostavke potpuno ispunimo. To je put koji mi pravimo i ne treba nam za to posebna politika, leva ili desna. Potrebna nam je jedna zastava, naša srpska trobojka. Da budemo jedinstveni, što ne znači da moramo da mislimo isto, i da svima kažemo da je ovo ono u šta verujemo i što ste vi večeras pokazali, a to je Srbija“, poručio je Vučić.\nOn je zamolio okupljene da spuste transparente i velikim aplauzom pokažu gde je i šta je Srbija i koliko je jaka i snažna Srbija, što je propraćeno aplauzom.\n„Srbija, to je naša vera, to je cilj, san, to su putevi, bolnice, fabrike, škole, i isti su za sve nas. Danas je dan za sve nas, za našu trobojku, za našu Srbiju“, poručio je srpski predsednik.\nZa kraj, imao je poruku lične prirode i podsetio da je prilikom obeležavanja godišnjice NATO agresije u Nišu zaplakao, te napomenuo da je, iako su ga neki ismevali, on ponosan na te suze, jer je njima pokazao koliko dostojanstva Srbija ima da stvari naziva pravim imenom i da se više ne izvinjava onima koji su počinili zločin nad srpskim narodom.\n„Tih suza se ne stidim, a danas bih uz osmeh da kažem hvala – Danilu, Milici i Vukanu, za sve što trpe. Hvala vama, dragi prijatelji za ogromnu podršku“, rekao je Vučić.\nNikada nije govorio, niti će, uveren je, govoriti pred ovolikim brojem ljudi.\nSvetski mediji o mitingu: Vučić odgovorio na višemesečne proteste opozicije (FOTO)\n„Vi zaslužujete bolju Srbiju, vi zaslužujete Srbiju budućnost. Vi ste Srbija, jedna, jedina, neponovljiva, najbolja i najlepša zemlja na svetu. Beskrajno vam hvala i što ste doneli vedrinu i radost Beograd, a ne nasilje“, rekao je Vučić.\nObraćanje je završio rečima: „Živela naša najlepša, najsnažnija, najbolja, najhrabrija, najhrabrija, najmarljivija i jedina Srbija“.\nAleksandar VučićBudućnost SrbijeMitingSNS\nDačić: Službenici ambasade nisu bili na kremaciji


Predstavljanje istraživanja stavova Novosađana o beskućništvu u ponedeljak u CK13 | Novosadski informativni portal 021\nPredstavljanje istraživanja stavova Novosađana o beskućništvu u ponedeljak u CK13\n13:10 > 22:03\nJavno predstavljanje rezultata istraživanja stavova građana o beskućništvu i osobama u situaciji beskućništva održaće se u ponedeljak, 27. decembra, u Omladinskom centru CK13 (Vojvode Bojovića 13).\nRezultate će predstaviti sociološkinje Ana Bilinović Rajačić i Jovana Čikić, koordinatorke istraživanja i saradnice na projektu "Svakodnevno je političko: pravo na slobodu od beskućništva" Omladinskog centra CK13.\nPrema rečima organizatora, rezultati istraživanja predstavljaće značajne smernice za budući rad animiranja zajednice u angažovanju oko problema beskućništva.\nIstraživanje je bazirano na pet kategorija pitanja: opšta pitanja o beskućnicima, stavovi ispitanika o tome ko su ljudi u situaciji beskućništva i faktorima beskućništva, percepciji fenomena beskućništva i karakteristika osoba u situaciji beskućništva, iskustvo beskućništva među ispitanicima i o aktivnostima usmerenim na pružanje pomoći licima u situaciji beskućništva kao i prevenciji ovog problema.\nPredavanje počinje u 18 časova.


NSinfo: Završena kompletna rekonstrukcija vrtića u Ulici Zlatne grede\nZavršena kompletna rekonstrukcija vrtića u Ulici Zlatne grede\nGradonačelnik Novog Sada Miloš Vučević zajedno je sa članom\nGradskog veća za obrazovanje mr Vladimirom Jelićem posetio vrtić „Zlatna greda“ Predškolske ustanove „Radosno detinjstvo“ u kojem su okončane rekonstrukcija i sanacija objekta sprovođene poslednje tri i po godine. Izvedeni građevinski radovi su podrazumevali radove na značajno oštećenoj fasadi i krovu, malterisanje unutrašnjih zidova, postavlјanje crepa, protivkliznih keramičkih pločica, hrastovog parketa, oblaganje plafona gips-pločama i zamenu stolarije.\n- U okviru kontinuiranog ulaganja u vrtiće na teritoriji Novog Sada, završena je kompletna rekonstrukcija vrtića u Ulici Zlatne grede, u samom centru grada. Ovaj objekat je specifičan, jer je pod zaštitom Zavoda za zaštitu spomenika kulture zbog svoje posebne kulturno-istorijske vrednosti. Grad je preko Uprave za obrazovanje izdvojio 38 miliona dinara za ove radove i zaista sam zahvalan, kako upravi Predškolske ustanove, tako i zaposlenima i roditelјima 150 dece koja idu u ovaj vrtić, na podršci i strplјenju tokom procesa renoviranja. Nastavlјamo da ulažemo u druge objekte i mislim da ćemo do kraja godine završiti projektovanje budućeg obdaništa u Orahovoj ulci na Klisi, kao i izmenu planske dokumentacije za Adamovićevo naselјe, gde će biti novo obdanište. U narednim mesecima nas očekuje i razgovor oko promene cene boravka dece u vrtićima. Poslednjih 12 godina nije menjana cena, a Zakon više ne obavezuje lokalnu samoupravu da daje 80% cene, već iznos do 80 procenata. Naš stav je da ćemo se truditi da teret povećanja cene, koje neće biti radikalno, maksimalno prebacimo na Grad i da time ne prouzrokujemo finansijske probleme ni „Radosnom detinjstvu“, ni roditelјima – rekao je gradonačelnik Vučević.\nObjekat „Zlatna greda“ ima 5,5 vaspitno-obrazovnih grupa, a broj upisane dece je oko 150. Za vreme sanacije objekta, deca su boravila u drugim vrtićima Ustanove, a po završetku rekonstrukcije, deca su 19. marta počela da pohađaju vrtić u svojoj zgradi.\n... centar, Novi Sad, radovi, vrtić


ZDK-Poziv za subvencioniranje troškova organizacije i izgradnje poslovnih zona\nMinistarstvo za privredu Zeničko-dobojskog kantona (ZDK) objavilo je javni poziv za prikupljanje zahtjeva za odobravanje i dodjelu finansijskih sredstava namijenjenih subvencioniranju troškova organizacije i izgradnje poslovnih zona na području tog kantona.\nOpćine/grad, odnosno jedinice lokalne samouprave u ZDK koje realiziraju projekte pripreme i izgradnje poslovnih zona, mogu se prijaviti na dva programa. Program I – subvencioniranje troškova izrade projektne dokumentacije i Program II – opremanje zemljišta komunalnom infrastrukturom unutar poslovne zone, mogu kandidovati samo jednu poslovnu zonu.\nMaksimalan iznos poticaja je 160.000 KM. Od toga je za projektovanje predviđeno najviše 10.000 KM, a opremanje poslovne zone do 150.000 KM.\n– Sredstva će se odobravati projektima prema bodovnoj listi. Pregled pristiglih prijava izvršit će komisija, koju će formirati Ministarstvo za privredu ZDK. Vlada će, na prijedlog tog ministarstva, donijeti odluku o odobravanju sredstava. Nakon toga će, sa svim jedinicama lokalne samouprave, potpisati pojedinačne ugovore – navodi se.\nJavni poziv objavljen je na internet stranici Zeničko-dobojskog kantona (www.zdk.ba) i otvoren je 15 dana.\n– Ministarstvo za privredu ZDK planiralo je 1,2 miliona KM za tu namjenu ove godine, što je najveći iznos dosad. Od 2009. do 2017. uloženo je u poslovne zone ukupno tri miliona KM, a samo prošle godine izdvojeno je 900.000 KM za sufinansiranje tih projekata – navodi Press služba ZDK.


Da se struka pita Arhive - Srbija Vesti\nOznaka: Da se struka pita\nU Beogradu je danas, objedinjavanjem pokreta Da se struka pita i Nove stranke, formirana nova politička organizacija pod nazivom Da se struka pita – Nova stranka. Dosadašnji predsednik pokreta Da se struka pita, Vladimir Kovačević kazao je novinarima da je preuzeo dužnost predsednika novoformirane stranke koja će po njegovim rečima, biti partija centra. „Pre šest […]\nVladimir Kovačević: Ne može se preticati inflacija povećavanjem plata i penzija\nPredsednik pokreta „Da se struka pita“ Vladimir Kovačević izjavio je danas da je dobra odluka povećati minimalac na račun rasterećenja poslodavaca od poreza i doprinosa za isplate tih zarada, ali da sa planiranim rasterećenjem koje je najavio predsednik države Aleksandar Vučić, povećanje će i dalje ostati kozmetičko. „Verujem da predsednik Srbije najavom povećanja penzija od […]\nKovačević: Cena šećera za industriju podstiče poskupljenja hrane\nPredsednik pokreta „Da se struka pita“ Vladimir Kovačević kazao je danas da se odluka Ministarstva trgovine, turizma i telekomunikacija koja ograničava cenu šećera, ne odnosi na industruju i da je cena šećera, za sve „ostale“ 36 odsto viša i zapravo je 110 dinara plus PDV. „Šećer je ključni sastojak i prerađevina jer se dodaje da […]\nUdruženje „Da se struka pita“ i „Narodni slobodarski pokret“ predložili su da se u Srbiji hitno proglasi ekonomsko vanredno stanje i formira tehnička vlada koja bi državu vodila u krizi. Pozvali su se na član 200 Ustava koji kaže „da se vanredno stanje proglašava kada javna opasnost ugrožava opstanak države ili građana“. U saopštenju koje […]\nPokret „Da se struka pita“ ocenio je danas da će Vlada Srbije ubuduće obrazlagati razloge za nastavak projekta kompanije Rio Tinto potencijalnim enormnim cehom i globom koju će gradjani morati da plate kao obeštećenje. „Zbog toga ih upozoravamo, čak i da je to tako, da smo spremni, zarad napuštanja projekta kojim orkestrira premijerka (Ana Brnabić), […]


Neviđeno do sada: Meridian dobitniku na online kazinu isplatio nevjerovatnih 1,1 milion evra\nMeridian kazino na Balkanu ima novog cara, dobitnik iz Niša je na ulog od 50 dinara isplatio džekpot od preko 1,1 milion evra.\nKao svjetski poznat brend koji radi na četiri kontinenta u preko 30 država, Meridian je isplatio najveći dobitak u istoriji regionalnih online igara na sreću i jedan od najvećih na svijetu. Igrač iz Niša je na ulog od samo 50 dinara na Playtech igrama stigao do dobitka od nevjerovatnih 1,1 milion evra.\nSrećnom dobitniku slavlje je uljepšala i Milica Todorović koja mu je uručiila ček, a Meridian je još jednom dokazao da su čuda moguća i da jedini na Balkanu može isplatiti džekpot u ovoj vrijednosti.\nUkoliko i ti želiš da okušaš svoju sreću, registruj se OVDJE na MeridianBet i besplatno preuzmi 300 spinova i 20 KM za klađenje.\nPrethodni članakDžeko: “Ovakve utakmice dobijaju veliki timovi, a mi to jesmo”\nNaredni članakU Tuzli pas i mačka, u Ukrajini dva psa i konj uletjeli na teren (VIDEO)\n(VIDEO) Snijeg izazvao bizarnu situaciju na utakmici turskog šampionata\nFulam nevjerovatnim nizom oborio rekord star 88 godina


Početna » unmik » Page 3\nPopović: Inicijativa Hejli napad na Rezoluciju 1244\nMinistar za inovacije i tehnološki razvoj Nenad Popović osudio je danas inicijativu ambasadorke SAD u Ujedinjenim nacijama Niki Hejli da se pokrene postupak za ukidanje prisustva UNMIK na Kosovu.\nPiše: FoNet 18. 10. 2018.\nVučić: UNMIK posebno važan za Srbiju\nPredsednik Srbije Aleksandar Vučić izjavio je danas u razgovoru sa pomoćnikom generalnog sekretara UN za politička pitanja Miroslavom Jenčom da su Ujedinjene nacije najznačajnija međunarodna organizacija, koja je od posebne važnosti za pitanje suvereniteta i teritorijalnog integriteta Srbije.\nDačić u Njujorku i Vašingtonu\nMinistar spoljnih poslova Ivica Dačić predstavljaće sutra Srbiju na sednici Saveta bezbednosti Ujedinjenih nacija (UN) na kojoj će biti razmatran izveštaj generalnog sekretara UN o radu UNMIK u protekla tri meseca, a narednog dana će u Vašingtonu prisustvovati Molitvenom doručku, saopštilo je danas Ministarstvo spoljnih poslova Srbije.\nVučić i Tanin: Prisustvo UNMIK-a važno za stabilnost Kosova\nPredsednik Srbije Aleksandar Vučić i šef civilne misije Ujedinjenih nacija na Kosovu (UNMIK) Zahir Tanin su se danas složili da je prisustvo UNMIK veoma važno za održavanje stabilnosti na Kosovu.\nPiše: Fonet 9. 8. 2017.\nDačić: UNMIK u punom kapacitetu\nMinistar spoljnih poslova Srbije Ivica Dačić danas je, u razgovoru sa direktorom Odeljenja za Aziju, Bliski Istok, Evropu i Latinsku Ameriku Departmana Ujedinjenih nacija za mirovne operacije Piterom Dueom, izrazio očekivanje da će Misija UN na Kosovu nastaviti da radi u punom kapacitetu, u skladu sa Rezolucijom 1244 Saveta bezbednosti.


15 Jun 2022, 10:29 Beograd rts Elena Marjanović\nSrpski košarkaš iz redova Denvera Nikola Jokić, potrvrdio je selektoru Svetislavu Pešiću da će ponovo nastupati za reprezentaciju Srbije.\nSrbija će ponovo u svojim redovima imati Nikolu Jokića, potvrdio je KSS.\nDvostruki uzastopni MVP NBA lige, potvrdio je selektoru Pešiću da će mu biti na raspolaganju, onoliko toliko pravila budu dozvolila.\n"U susret predstojećim obavezama muške A reprezentacije Srbije, selektor Svetislav Pešić i direktor Dragan Tarlać svakodnevno prate kandidate za dres sa nacionalnim grbom", navodi se u saopštenju KSS-a.\n"Redovno razgovaramo sa svim kandidatima, pratimo njihove igre baš kao i različite situacije u kojima se nalaze pri kraju veoma zahtevne klupske sezone. Naročito je kompleksna situacija u vezi prva dva meča koji nas očekuju, protiv Letonije i Belgije, i tu je veoma važno međusobno razumevanje i strpljenje", rekao je Tarlać.\n"Ono što je izvesno, to je da NBA igrači imaju ograničenje kada je u pitanju maksimalan broj dana koje mogu provesti sa nacionalnim timom tokom jednog leta. U skladu sa tim ograničenjima, učešće u reprezentativnim akcijama vezanim za Evropsko prvenstvo, odnosno kvalifikacioni prozor u avgustu je potvrdio Nikola Jokić, koji će od prvog dana kada to NBA pravila budu dozvoljavala biti sa nacionalnim timom", dodaje Tarlać.\nOsvrnuo se i na situaciju u kojoj je Bogdan Bogdanović.\n"Sa druge strane, zdravstvena situacija Bogdana Bogdanovića je takva da zahteva strpljenje. U ovom trenutku, najvažnije je da se on oporavi i vrati na teren u punom sjaju, a kada će to biti nije do kraja izvesno, jer procene na današnji dan mogu biti samo okvirne. Sa svim ostalim kandidatima smo takođe u redovnom kontaktu, pratimo i razgovaramo o planovima sa zajedničkim ciljem, a to je da naša reprezentacija u svakom trenutku bude najjača moguća", poručio je direktor srpskog muškog nacionalnog tima Dragan Tarlać.\nPrve obaveze reprezentacije Srbije biće tokom juna i jula.\n"Orlovi" će prvo u sklopu kvalifikacija za Svetsko prvenstvo 30. juna igrati protiv Letonije u Rigi, da bi 3. jula u Nišu dočekali nacionalni tim Belgije.\nKrajem avgusta sledi nova runda kvalifikacija za Svetsko prvenstvo u novoformiranoj grupi gde će se Belgiji, Letoniji i Srbiji pridružiti timovi Velike Britanije, Grčke i Turske. Nakon toga, na programu je Evropsko prvenstvo od 1. do 18. septembra 2022.\nEkipa "Srbija U23" pobednik basket turnira 3x3\nEkipa “Srbija U23” pobednik je basket turnira 3x3 koji je u subotu održan u Požarevcu. Pored pehara, pobedniku…\nBasket turnir 3x3 danas u Požarevcu\n18 Jun 2022, 13:07\nNa Trgu oslobođenja u Požarevcu otvoren je Sedmi profesionalni basket turnir "3x3 Požarevac". Turnir je okupio…\nPožarevac domaćin mladim basketašima\n23 Mar 2022, 12:08\nRepubličko takmičenje u basketu za osnovne i srednje škole održava se u Požarevcu. Pravo na učešće ostvarile…


EU i Amerika do 2016. donirale Srbiji oko četiri milijarde evra | Autonomija\nRusija donirala nula dolara\nSjedinjene Ameri?ke Države donirale Srbiji oko 937 miliona dolara u poslednjih 15 godina, re?eno je listu Danas u Ambasadi SAD.\nSude?i prema dostupnim informacijama, Rusija je dala nula dolara, a donacije EU i Amerike su od 2001. do 2016. godine dostigle skoro ?etiri milijarde dolara.\nTako?e, ilustruju?i tvrdnje o naklonosti EU i Amerike prema Srbiji u odnosu na Rusiju, ameri?ki zvani?nik Brajan Hojt Ji je naveo podatak da su prošlogodišnje investicije iz Rusije iznosile oko 80 miliona dolara, a iz Evropske unije 1,5 milijardi dolara.\nPrema podacima koje je Danas dobio od ambasade SAD u Beogradu, u periodu izme?u 2001. i 2016. godine udeo SAD u razvoju i pomo?i Srbiji iznosio oko 937 miliona dolara.\n– U ovaj iznos spadaju podrška USAID-a, Biroa za stanovništvo, izbeglice i migracije ameri?kog Ministarstva spoljnih poslova i drugih institucija. Ovaj iznos, me?utim, ne uklju?uje zna?ajnu finansijsku pomo? koju je Srbija dobila od ameri?kog Ministarstva odbrane i njegove Kancelarije za saradnju kao ni sredstva odobrena kroz finansiranje programa koji se bave razoružanjem, antiterorizmom, razminiranjem i sli?nim aktivnostima – isti?u za Danas u ambasadi SAD u Beogradu.\nPoruka Jia zapravo je bila da i pored ovako velike razlike u pomo?i i investicijama, srpska javnost ima utisak da nije takav slu?aj, odnosno da Rusija pruža Srbiji najviše investicija i pomo?i. Odgovornost za ovakvu neobaveštenost javnosti ameri?ki zvani?nik je pripisao delom diplomatama, ?ija je odgovornost, rekao je, da objasne javnosti u Srbiji „šta radimo i zašto radimo“. Drugi deo odgovornosti Ji je, me?utim, pripisao samim medijima, u kontekstu upitanosti da li mediji uopšte izveštavaju o onome što ambasade, predstavnici u Briselu i Vašingtonu saopštavaju.\n„Pomo? i investicije iz Rusije su u Srbiji bezna?ajne u pore?enju sa pomo?i i investicijama evropskih i ameri?kih partnera“, istakao je Hojt Ji.\nPrema poslednjim rezultatima istraživanja koje je objavila Delegacija Evropske unije u Srbiji prošle godine, EU je daleko najve?i donator u Srbiji, jer je od 2000. godine obezbedila bespovratna sredstva u visini od više od tri milijarde evra (do maja 2015. godine), u svim oblastima, od vladavine prava, reforme javne uprave, društvenog razvoja do životne sredine i poljoprivrede. Finansijska pomo? obezbe?ena je kroz Instrument EU za pretpristupnu pomo? (IPA) ?iji je cilj da pomogne Srbiji da se pripremi za preuzimanje i efikasno sprovo?enje obaveza budu?eg ?lanstva u EU. Paket finansijske pomo?i iz IPA pretpristupnih fondova iz budžetske godine IPA 2014. iznosio je 189 miliona evra. Zaklju?no sa ovim finansijskim paketom, od 2000. do 2015. godine EU je obezbedila više od tri milijarde evra bespovratne pomo?i Srbiji.\nOd 2000. do 2016. godine Srbija je od SAD primila oko milijardu dolara bespovratne finansijske pomo?i, što ovu državu svrstava na drugo mesto po donacijama datim Srbiji.\nZa Rusiju, me?utim, ne postoje podaci koliko je donirala Srbiji u procesu tranzicije. Prema izveštavanju medija, informacioni sistem za koordinaciju razvojne pomo?i u Srbiji funkcioniše tako što donatori samostalno dostavljaju podatke o pomo?i, na dobrovoljnoj osnovi, a Rusija te podatke nije nikada dostavila.\nEvropska unija je i najve?i zajmodavac privredi zemlje. Srbija od 2001. godine dobija podršku od Evropske investicione banke, a do 2015. godine potpisani su aranžmani u ukupnom iznosu od 4,3 milijarde evra, od ?ega je u to vreme bilo ispla?eno 2,9 milijardi evra. EIB finansira izgradnju auto-puteva, rehabilitaciju nacionalnih puteva i železni?ke mreže, renoviranje starih i izgradnju novih škola, bolnica, ustanova kulture, a tako?e pruža i podršku nau?noj zajednici kroz zajmove za programe Istraživanja i razvoja.\nEvropska unija je i najve?i trgovinski partner Srbije, sa udelom od preko 63 odsto u njenom ukupnom izvozu i uvozu. Od 2009. izvoz srpskih proizvoda u EU je porastao za 125 odsto.


OSBIH BOGATIJE ZA JOŠ JEDNOG OFICIRA SA KRALJEVSKE ZRAKOPLOVNE VOJNE AKADEMIJE | Hayat.ba\nKadetkinja Jasmina Balta uspješno je završila školovanje, čime su Oružane snage Bosne i Hercegovine dobile još jednog oficira, koji će ubrzo biti u poziciji da stečena znanja i iskustva prenosi u svojoj jedinici.\nKadetkinja Balta je na koledž upućena nakon završetka školovanja na Fakultetu zdravstvenih studija u Bosni i Hercegovini.\nU okviru Koledža u Cranwellu, zajedno sa kolegama iz Velike Britanije i nekoliko drugih zemalja, kadeti kroz šestomjesečno školovanje, kroz četiri različita modula, bivaju osposobljeni za obavljanje oficirskih dužnosti, pri čemu se težište u obuci stavlja na vještine koje su od krucijalnog značaja za uspješno obavljanje zadataka iz okvira oficirskih dužnosti, a posebno kada je u pitanju liderstvo i rad sa vojnim kolektivom.\nSvečanosti su prisustvovali ambasador Bosne i Hercegovine u Ujedinjenom Kraljevstvu Velike Britanije i Sjeverne Irske Vanja Filipović, kao i vojni ataše u istoj zemlji brigadir Nedžad Sadiković, koji su razgovarali sa komandantom Koledža u Cranwellu, brigadirom Joanne Campbell.\nKomandantica Campbell je navela da su kadeti iz Bosne i Hercegovine dobrodošli, da svojim zalaganjem tokom školovanja opravdavaju pruženu priliku, dodajući da i britanska strana ima korist od ovakve vrste saradnje, s obzirom da na ovaj način britanski kadeti imaju priliku da uče o bh. kulturi i vrijednostima, saopćeno je iz Ministarstva obrane BiH.


Zvezda - ''Lista čekanja'' sve duža, hoće li Stojanović odustati? - Sportske.net\nZvezda - ''Lista čekanja'' sve duža, hoće li Stojanović odustati?\nNismo ni sumnjali, pojavio se još jedan potencijalni kandidat za klupu Crvene zvezde, iako je uprava, ili bar jedan njen deo, pružio podršku Slaviši Stojanoviću da nastavi sa radom.\nDa podsetimo, bukvalno od trenutka kada je Zvezda savladala Vojvodinu u poslednjem kolu, već na konferenciji za novinare počela su pitanja o odlasku Slaviše Stojanovića sa mesta trenera Crvene zvezde.\nOn ih je tada u startu prekinuo, ističući da će o tome razgovarati samo sa ljudima iz kluba, ali nije mogao da prekine svakodnevne spekulacije u medijima ko bi mogao da ga nasledi u slučaju odlaska sa Marakane.\nA potencijalnih kandidata je sve više...\nMilovan Rajevac se još od letos pominje kao želja predsednika Dragana Džajića, ali prvi čovek crveno-belih nikako tu ''želju'' da ispuni. A možda se i predomislio, s obzirom da je pre nekoliko dana jasno rekao da je protiv smene Slaviše Stojanovića.\nOsim Rajevca, poslednjih dana je u prvi plan izbio i Dragi Kanatlarovski, trener Spartaka i nekadašnji fudbaler Crvene zvezde, koji je ove jeseni skrenuo pažnju na svoj rad, posle odličnih rezultata sa 'Golubovima', uz eliminaciju Partizana iz Kupa Srbije.\nKonkretnih potvrda njegovog potencijalnog dolaska na Marakanu, naravno, još uvek nema, a za to vreme, ''Novosti'' prenose da je i Simo Krunić sada u igri da nasledi Stojanovića.\nBivši trener Jagodine, sa kojom je ovog proleća osvojio istorijski trofej u Kupu, tokom jeseni je radio u Kini, gde je sa Dalijen Aerbinom osvojio visoko peto mesto.\nIpak, izgleda da mu rad u dalekoj Kini nije bio privlačan, iako je mogao da produži ugovor i za narednu sezonu. On to nije učinio, najverovatnije će se vratiti na domaću scenu, pa je tako iznenada dobio ulogu i prvog favorita za novog trenera Crvene zvezde.\nIpak, da bi se ove spekulacije prekinule, odnosno da bi se definitivno znalo ostaje li Stojanović, potrebno je da se ''struje'' u upravi Zvezde konačno u potpunosti slože po tom pitanju i otklone svaku dilemu ko će na proleće povesti Zvezdu ka toliko željenoj šampionskoj tituli...


Enis Kriještorac Archives - PPmedia\nBrodarevo: Meče komerc pobednik Letnje lige\nPobednik dvaneste brodarevske Letnje lige u malom fudbalu je ekipa Meče komerc iz Bijelog Polja. Oni su u finalnoj utakmici pred oko dve hiljade gladalaca pobedili Brodarevo CS sa 5:2. Pored pobedničkog pehara ekipi iz Crne Gore pripala je i novčana nagrada u iznosu od dve stotine hiljada dinara. Posle skoro dvadeset dana igranja na […]\nadminpp033 Нема коментара 4 августа, 2016 2:09 pm\nBrodarevo: Enis Kriještorac novi predsednik FK Jasen\nFudbalski klub Jasen iz Brodareva dobio je novo rukovodstvo. Na skupštini kluba koja je održana pre nekoliko dana za novog predsednika izabran je Enis Kriještorac profesor fizičkog vaspitanja, potpredsednik kluba u naredne četiri godine biće Suad Cama. Novi upravni odbor broji sedam članova, pored Kriještorca i Came mesto u novoj upravi zauzeli su i Ismet […]\nadminpp033 Нема коментара 20 фебруара, 2016 11:29 am\nSportski savez opštine Prijepolje dobio je juče na Skupštini Sportskog saveza novo rukovodstvo. Nakon podnošenja ostavke doskorašnjeg generalnog sekretara Sportskog saveza Radomira Radivojevića, na to mesto odlukom Upravnog odbora izabran je profesor fizičkog vaspitanja i radnik Sportskog saveza Eldar Lisica. Ostavku na mesto predsednika Sportskog saveza podneo je i Željko Ružić, pa je za novog […]\nadminpp033 Нема коментара 10 фебруара, 2016 2:07 pm


Strawberry Energy Na Vrhu Evrope | Svet Nauke\nHome » Vesti » Strawberry energy na vrhu Evrope\nSvet nauke 18.04.2011.2011-04-18T19:03:09+02:002011-04-18T19:03:09+02:00 Vesti No Comments\nStrawberry dodela nagrade, tim sa Gordanom Zrnić iz PKS Brisel\nTim studenata iz Srbije “Strawberry energy” osvojio je prvo mesto na “Nedelji održivog razvoja” u Briselu u kategoriji smanjenja javne potrošnje.\nTim studenata beogradskog univerziteta “Strawberry energy” učestvujući na takmičenju Evropske komisije u Briselu osvojio je prvo mesto u svojoj kategoriji smanjenja javne potrošnje. Ceremonija svečanog proglašenja pobednika svih kategorija održana je 12. aprila 2011. u autentičnoj zgradi pozorišta “Vaudeville” u samom centru Brisela.\nProjekat “Strawberry Drvo” se izdvojio iz jake konkurencije zbog svoje inovativnosti i važnosti same ideje koja je prepoznata. Od prijavljenih 309 projekata, solarni punjač mobilnih telefona privukao je pažnju Evropske Komisije koja je omogućila najveću vidljivost projekta kroz poziv za postavljanje punjača u Briselu.\nJedan od modela “Strawberry Drveta” se već nekoliko dana nalazi na trgu Luksemburg ispred zgrade Evropskog Parlamenta kao primer dobre prakse. Reakcije prolaznika i šire javnosti grada Brisela su prevazišle sva očekivanja. Veliki broj građana dopunio je svoje mobilne telefone na uređaju srpskih studenata.\nSolarni punjač mobilnih telefona – Strawberry Drvo biće dostupan građanima Brisela tokom trajanja manifestacije “Nedelja održivog razvoja” od 11. do 15. aprila ispred ulaza u zgradu Evropskog Parlamenta.\nTim Strawberry energy\nPut u Brisel i učestvovanje na manifestaciji omogućile su brojne javne institucije i privatna preduzeća. Do sada su nas podržali Opština Obrenovac, Poslovno-tehnološki inkubator tehničkih fakulteta, TE Nikola Tesla, EPS, TE Kostolac, ENEL PS, Sekretarijat za zaštitu životne sredine grada Beograda, Aerodrom Nikola Tesla, JAT, Privredna komora Srbije – Kancelarija u Briselu, Ministarstvo spoljnih poslova i naša Ambasada u Briselu.\nStrawberry energy je tim talentovanih mladih ljudi okupljenih oko zajedničkog cilja. Pored istraživanja i razvoja u oblasti obnovljivih izvora energije, bave se edukacijom ljudi i promocijom zelenih tehnologija.\nBudući planovi uključuju postavljanje više solarnih punjača na gradske trgove u beogradskim opštinama kao i širom Srbije. S obzirom na pozitivne kritike evropskog stanovništva, “Strawberry Drvo” će možda izaći i van granica zemlje.


Vesna Vasiljević pripadnica MUP-a, koja je danas uhapšena, nasilno odvedena u psihijatrijsku bolnicu Laza Lazarević - Specijal Info\nby Specijal Info October 20, 2021, 4:38 pm 72 Views\nVesna Vasiljević, aktivni pripadnik MUP-a, koja je javnosti objavila informacije o mobingu i protivzakonitim radnjama u MUP-u, danas je uhapšena i nasilno smeštena u psihijatrijsku bolnicu Laza Lazarević.\nPodsećamo Vas da je danas Vesna Vasiljević uhapšena zajedno sa Bojanom Savićem, osnivačem Građanske Patrole, koji je stao u njenu zaštitu, zajedno sa narodnim pokretom UNS.\nDok ovo pišemo ispred bolnice Laza Lazarević se nalaze pripadnici Građanske Patrole i pripadnici UNS-a, koji pozivaju sve koji su u mogućnosti da dođu ispred bolnice, kako bi se izvršio pritisak naroda na režim.\nBojan Savić tvrdi da je Vesna Vasiljević, sasvim normalna žena, koja je do danas normalno radila u MUP-u, gde je radila na izdavanju ličnih karata i ostale dokumentacije. On tvrdi da je sve ovo organizovano od strane policije, kako bi prikrili svoje nezakonite radnje.\nPrevious article REPRESIJA: Bojan Savić uhapšen, podnešena mu krivična prijava zbog ometanja službenog lica\nNext article Turci najavili kupovinu Ruskih aviona SU-35 i SU-57 umesto američkih F-16